Kutubxona - Ivan Bunin. Qasdlashuv (hikoya) / Kiril\nSiz shu sahifadasiz: Ivan Bunin. Qasdlashuv (hikoya) / Kiril\nМуаллиф Иван Бунин\nАсар номи Қасдлашув (ҳикоя)\nТаржимон Олима Набизода\nАвгустнинг охирларида Канндаги пансионга бордим; денгизда чўмилиб, табиатдан нусха кўчириб, ижод қилмоқчи эдим. Анави ғалати аёл ҳар куни эрталаб каҳва ичар, ўзи алоҳида столда ўтириб тамадди қилар, доим ўйчан, тунд қиёфада юрар, чор-атрофдаги одамларга эътибор бермас, қаҳвахўрликдан сўнг қайси гўрларгадир ғойиб бўлар, кечгача қорасини кўрсатмас эди. Пансионда бир ҳафтадан бери яшаётган бўлсам-да, ҳамон ўша аёлни қизиқиб кузатиб юрардим: қоп-қора сочлари қалин, билакдек бир ўрим сочи орқасига ташлаб қўйилган, сочлари бошини чулғаган, қадди-қомати келишган, соғлом, эгнида қора-қизил мовут кўйлак, истараси иссиқ, лекин қиёфаси тунд... Бизга ўн беш ёшлар чамасидаги элзаслик қиз ош-овқат, чой-нон келтириб берар, бажонидил хизматимизни қиларди. Ёш бўлса-да сийналари бўлиқ, тўлишган, тўлишиб яна-да очилиб кетган, тантиқроқ, лекин ёқимтой ожиза эди. У бировнинг гапини худди ҳуркак оҳудек кўзларини пирпиратиб, жилмайиб тингларди. Уни бир гал йўлакда учратиб қолиб саволга тутдим:\nЭртаси куни қаҳвахўрликдан сўнг, одатдагидек, хонамдаги очиқ деразадан шағал ғичирлаши эшитилдию пансион боғчасига мўраладим: у одати бўйича ялангбош, кўйлаги рангидаги шамсиясини кўтариб тез-тез юриб кетиб борарди. Оёғида қизил поябзал. Мен дарҳол ҳасса\nбилан шамсияни олиб, унинг орқасидан эргашдим. У кўча бошига бориб Карно хиёбони томон бурилди, мен ҳам ўша муюлишдан бурилдим. Ўйладимки, ўз хаёллари билан банд бўлиб орқасига қарамайди, пойлаб бораётганимни сезмайди. Дарҳақиқат, то вокзалга боргунча орқасига бир марта ҳам назар ташламади. Вокзалда учинчи тоифали вагонга чиқаётган чоғда ҳам орқасига ўгирилиб қарамади. Поезд Тулонга борарди. Мен ҳам ҳар эҳтимолга қарши Сен-Рафаелгача чипта олиб, қўшни купега чиқдим. Чамаси, у олисга кетаётган йўловчига ўхшамасди. Хўш, қаёққа кетяпти?.. Напулада, Теулада деразадан бошимни чиқариб қарадим. Ниҳоят, поезд Трейясда бирпас тўхтаган пайт яна бошимни чиқардим-у, бекатни тарк этаётган аёлни кўриб қолдим. Вагондан сакраб тушиб яна унинг орқасидан йўл олдим. Бу сафар олис масофадан таъқиб этиб боравердим. Узоқ юрдик – денгиз ёқасидаги тик жарлик ёнидан ўтган эгри-бугри муюлишлар, ёш қарағайзор оралаб ўтган нишаб тошлоқ сўқмоқ ҳам орқада қолди. Шу сўқмоқ орқали соҳилга тик кесиб чиқилса, йўл хийла қисқарарди. Ўрмон билан қопланган кимсасиз серқоя кўрфазча томон тоғ қиялаб борар, соҳилга етгач тик кесилган табиий девор ҳосил бўлар эди. Вақт пешинга яқинлашиб қолган, кун иссиқ, қилт этган шабада йўқ, игна баргли арчазордан таралаётган хушбўй ҳид димоқни ёраман дерди, атрофда зоғ учмас, тиқ этган товуш эшитилмас, фақат чағалайлар сув сатҳида юзиб юрар, онда- сонда чиғиллаб қўйишар эди. Денгизнинг очиқ бўлган жануб томони ялт-юлт этиб кўзни қамаштирар, йирик-йирик кумуш юлдузчалар сапчиб қирғоққа уриларди... Ниҳоят, у оғирлигини орқага ташлаб югурганча сўқмоқ бўйлаб ям-яшил кўрфазчага тушди. Кўрфазча тўқ қизил қоялар орасида пайдо бўлган эди. Шамсиясини қумлоққа ташлаб шоша-пиша ечина бошлади. Оёқяланг эди. Мен сертош қояга ётиб олдим, у қоя остига қорамтир гулли кўйлагини ечиб ташлади. Унга қараб, ҳойнаҳой, чўмилиш куйлакчаси хам корамтир-тунд булса керак деб уйладим. Бирок, куйлак остида ҳеч қандай чўмилиш куйлакчаси йўқ, фақат калтагина пушти сорочка бор эди, холос. Сорочкасини ҳам ечиб ташлади; у офтобда обдон тобланган, баданлари қаҳрабо тусига кирган, соғлом, бақувват эди. Қип-яланғоч ҳолда оқаришиб турган тип-тиниқ сувга кириб борди; чиройли тўпиқларини эгиб-тўғрилаб, орқаларини намойишкорона ўйнатиб, қуёшда қорайган белларини кўз-кўзлаб сувга шўнғиди. Сувда жимиб қолди, афтидан, сувда акс этаётган қуёш нурлари кўзларини қамаштирган эди. Кейин оёқларини ўйнатиб сувни шалоплатди, сув тубига чўнқайиб ўтирди, сувдан бошини чиқариб бир айландию оёқ-қўлларини кенг ёзиб сув устига ётиб олди; аста-секин юзиб қумлоқ соҳилга чиқди, тирсагини тираб қумга бошини қўйди. Кумуш тикондек ялтираб, бир маромда сокин чайқалаётган бепоён денгиз гуё уфққа сингиб кетарди. Соҳилга туташ кўрфазча ва шинамгина серқоя манзил тобора қизиб борарди. Қоядан иборат дим бўшлиқда, мўъжаз жануб ўрмонида шу қадар теран сокинлик ҳукм сурардики, пастимдаги қумлоқда кўксини қумга бериб ётган аёлнинг ялтираб турган елкаларига, икки тилим орқаларига, кенг ёйилган оёқларининг орасига урилаётган шаффоф мавжларнинг майин чалоплаши ҳам бемалол эшитиларди. Мен харсанг орқасига яшириниб олиб яланғоч гўзалликни зимдан кузатиб ётар эканман, борган сари бетоқатланиб, бу қилиқ ғирт бемаънилик, сурбетлик эканини паққос эсимдан чиқариб юбордим. Қаддимни тиклаб трубкамни тутатиб тамаки чека бошладим. Дафъатан аёл ҳам бошини кўтардию пастдан юқорига – мен томон ажабланиб тикилиб қолди. Бирок, аввал қандай ётган бўлса, ўша ҳолатда чўзилиб ётаверди. Нима қилишимни, нима дейишимни билмасдан каловланиб ўрнимдан турдим. Аёл биринчи бўлиб тилга кирди:\n— Мен юл бўйи орқамдан биров эргашиб келаётганини сезган эдим. Нега эргашдингиз?\n— Кечирасиз, шунчаки қизиқувчанлик... – дедим гапни айлантирмасдан.\n— Ҳа, кўриниб турибди, қизиқувчан экансиз. Мен хакимда сураб-суриштирганингизни Одетте айтган эди. Сизнинг рус эканингизни тасодифан эшитиб қолганман, шу боис ҳозир унчалик ажабланаётганим йўқ – ҳамма руслар ҳаддан зиёд қизиқувчан бўлади. Бироқ, айтинг-чи, нима учун орқамдан эргашиб келдингиз?\n— Сиз эса расмбоп аёлсиз. Бундан ташқари, хар куни эрталаб қаёққадир ғойиб бўлардингиз. Бу ҳол кўнглимга ғулғула солди: қаёққа? нима учун? Ҳатто нонушта қилмасдан кетардингиз. Ваҳоланки, пансион аҳли бундай қилмайди. Боз устига, турқ-атворингиз ҳам бошқаларникидан фарқ қилади, доим бир нарсани ўйлаб юрасиз. Ёлғиз бўласиз, миқ этмайсиз, қандайдир яширин сирингиз борга ўхшайди... Энди, ечинаётганимни кўриб нима учун қайтиб кетмадингиз, деб сўрамоқчимисиз...\n— Текин томошани ташлаб гўрга кетармидингиз, - деди. Бирпас сукут сақлаб, қўшиб қўйди: - Ҳозир сувдан чиқаман. Бир дақиқа тескари қараб туринг, кейин буёққа келасиз. Сиз ҳам мени қизиқтириб қолдингиз.\n— Ўлсам ҳам тескари бурилмайман, - деди. – Мен рассомман, қолаверса, биз ёш бола эмасмиз.\n— Бўлмасам-чи! – деб хитоб қилдим. – Офатижонсиз, баданингиз, сочларингиз, кўзларингиз... фақат тунд қиёфангиз ғалати кўриняпти.\n— Ўзим ҳам шундай бўлса керак деб ўйлагандим. Сиз яқинда ким биландир ажрашгансиз, кимдир сизни ташлаб кетган...\n— Ташлаб кетмади, итқитиб юборди. Мени ташлаб қочиб кетди. Билардим, у адойи тамом бўлган кимса эди, лекин унга кўнгил бердим. Кейин маълум бўлдики, қип-қизил битта аблаҳни яхши кўрган эканман. У билан бундан бир ярим ойча муқаддам Монте-Карлода учрашдик. Ўша оқшом казинода қимор ўйнаб ўтирган эдим. У ҳам ёнимда туриб қимор ўйнарди, кўзларини олайтириб шарчаларни кузатарди. Омади чопиб кўп ютди, бир марта ютди, икки, уч, тўрт... Мен ҳам анча-мунча ютуқни қўлга киритдим, у ҳаммасини кўриб турарди. Тўсатдан: «Тамом, пишти! Ассез! – деб мен томонга ўгирилди-да: - Нъест-cе пас мадаме?» - деб қўшиб қўйди. «Ҳа, пишти!» дедим кулиб. «Ие, русмисиз?» «Кўриб турибсиз-ку». «Ундай бўлса, кетдик – кайф-сафо қиламиз!». Унга разм солдим – афтидан азоб кўрган одамга ўхшарди, лекин хийла келишган... Кейин нима бўлганини тасаввур этиш қийин эмас.\n— Ҳа, қийин эмас. Кечки овқат пайтида апоқ-чапоқ бўлиб, тинмай гап сотгансизлар, хайрлашадиган пайт келганда ажаблангансизлар...\n— Тўппа-туғри. Биз хайрлашмадик, бир-биримизга ёпишдик-қолдик, ютиб олган пулларимизни совура бошладик. Монте-Карлода, Тюрбида, Нитстсада яшадик. Канн билан Нитстса оралиғида, йўл бўйларида жойлашган қовоқхоналарда нонушта, тушлик қилардик. Сиз у жойлардаги нарх-наволар осмонда эканини билсангиз керак?! Ҳатто маълум муддат Cап дъАнтибес меҳмонхонасида ҳам яшадик, ўзимизни бой-бадавлат этиб кўрсатишга ҳаракат қилдик... Ҳамёнимизнинг таги кўриниб қолди, охирги майда-чуйдамизни тўплаб Монте-Карлога йўл олдик, лекин бу сафаримиз ҳалокат билан якунланди. У бирёқларга гум бўлиб кетиб пул топиб келар, аммо бу пуллар аввалгиларга нисбатан арзимас миқдорда – эллик, юз франкдан ошмас эди... Сўнг менинг сирғаларимни, ҳатто никоҳ узугимни, ичдан буйнимга таўиб юрадиган тилло хочимни, бир пайтлар мен эри бор хотин эдим, қайси гўрларгадир элтиб сотиб юборди...\n— Ҳа, худди шундай бўлган. Унинг ўзи ким эди? Аниғини ҳозир ҳам билмайман. Ўзининг ўтмиши тўғрисида батафсил, аниқ гапиришни истамасди, мавзуни дарҳол бошқа томонга буриб юборарди. Ўзим ҳам бунга унчалик эътибор бермасдим. Биласиз, кўпчилик муҳожирларнинг кечмиши бир хил бўлади: Петербург, ажойиб ҳарбий қисмда хизмат, кейин инқилоб бошланади, Истанбул... Эски оғайнилари ёрдами билан Парижда гўё яхшигина мавқега эга бўлади, истаган жойга қўли етади, ҳозирча Монте-Карлода вақтихушлик қилади ёки Нитстсада бирорта обрў-эътиборли дўстининг пинжига кириб олиб... Хуллас, шунақа гаплар билан қўйнимни пуч ёнғоққа тўлдирди. Мен бўлсам кундан кунга руҳан тушиб, ёруғ дунё кўзимга тор кўриниб борарди, у эса мийғида кулиб: «Хотиржам бўл, менга ишонавер, Парижда ҳозир биз учун елиб-югуришяпти, бопладим – нима қилганимни сенга айтиб ўтирмайман, барибир ақлинг етмайди, буёғини ўзимга қўйиб бер», деб таскин берарди.\n— Немезида! Яна қанақа Немезида?! Йўқ, сиз ёмон одамга ўхшамайсиз... Яна битта папирос беринг. У чекишниям ўргатди... Ҳамма нарсага ўргатди!\n— Юринг, салқинга ўтайлик, кун ёндираман деяпти. Ғамгин тарихингизнинг давомини ўша ерда гапириб берасиз, - дедим.\n— Кетдик, - деди.\n— Энди давоми нима бўларди? – деди. – Мен ҳақиқатан ҳам жуда хунук, шармандали ўша воқеани эслашни-да истамай қолдим. Ҳойнаҳой, сиз мени гоҳ анави-гоҳ манави фирибгарнинг кунда-шундаги жазмани бўлса керак деб ўйлаяпсиз. Ҳечам ундай эмас. Менинг ўтмишим ҳам бошқаларникидан унчалик фарқ қилмайди. Эрим дастлаб Деникиннинг, сўнг Врангелнинг Кўнгилли армиясида хизмат қилган, тақдир тақозоси билан Парижга келиб қолганимиздан кейин, албатта, шофёрлик қилди. Лекин аста-секин ичкиликка ўрганди, охир-оқибат ичкиликка шу қадар ружу қўйдики, ишдан ҳайдалиб, ялангоёқ дайдига айланди-қолди. Энди у билан бирга яшай олмасдим. Уни охирги марта Монпарнасда, «Доминика» остонасида учратдим. Албатта, русларнинг шунақа қовоқхонаси борлигини билсангиз керак? Тун, ёмғир, у бўлса йиртиқ этикда кўлмак кечиб юрибди, қаддини дол қилиб ўтган-кетганнинг ёнига чопиб боради, қўлларини чўзиб садақа сўрайди, одамларга ёрдамлашмоқчи бўлади, аслида, таксидан тушаётган йўловчиларга ҳалақит берарди, холос... Мен серрайиб колдим, ундан кўзимни узмасдим. Аста унга яқинлашдим. Таниди, қўрқиб кетди, хижолат бўлди. Сиз унинг қандай ажойиб, меҳрибон, хушмуомала инсон эканини тасаввур ҳам қилолмайсиз. Қотиб қолди, ўзини қўярга жой тополмасдан менга тикилди: «Маша, сенмисан?» Бужмайган, уст-боши бир аҳволда, соқолига устара тегмаган, ҳаммаёғини сариқ жун қоплаган, шаллоба бўлган, совуқда дир-дир қалтирайди... Ҳамёнимда бор пулимни унга бердим, ҳўл, муздек қўли билан қўлимдан ушлаб билакларимни ўпа бошлади, елкалари силкинди, товушини чиқармасдан йиғлади. Хўш, қўлимдан нима ҳам келарди? Фақат икки-уч марта ҳар ойда юз, икки юз франкдан пул жўнатиб турдим. Парижда менинг шляпа тикадиган устахонам бор, мўмайгина даромад қиламан. Бу ерга мен ҳордиқ чиқаргани, чўмилгани келганман. Мана, кўрмайсизми... Эрта-индин Парижга қайтаман. Анави фирибгарни топиб қулоғининг остига «шалва қайнатиб» қўйсам, жанжал кўтарсам – жуда бемаъни иш бўлар экан. Биласизми, мен бунинг бемаънилигини қачон расмона тушуниб етдим? Ҳозир билдим, сиз туфайли билдим. Бошимдан ўтган саргузаштни гапириб бердим-у, бирдан англаб қолдим...\n— Ҳамма гап шундаки, у ниҳоятда ифлос йўлни танлади. Биз мана шу пансиончага жойлашдик, ҳозир сиз билан мен қўшниман. Сар дъАнтибес мехмонхонасидан кейин бу ерда яшашни тасаввур этиб кўринг-а! Бундан ўн кунча олдин оқшом чоғи қиморхонага чой ичгани бордик. Албатта, мусиқа чалинаётган, йигит-қизлар жуфт-жуфт бўлиб рақсга тушаётган экан. Бундай манзарани кўрсам беихтиёр кўнглим айнийдиган бўлиб қолган, шу қадар меъдамга урибди. Ишқилиб, ўтирибман, пирожное еяпман, у икковимиз учун буюртма беряпти, гоҳ-гоҳ илжайиб пичинг қилади: «Қара, анавиларни қарагин, ҳақиқий маймунларга ўхшайди-я, оёқларини тапиллатиб, башарасини буриштирганини кўрмайсанми!» дейди созандаларни кўрсатиб. Сўнг бўм-бўш портсигарини очиб югурдакни ёнига чақирди, инглизларнинг папиросидан олиб кел, деб буюрди. Югурдак папирос келтирди. У хижолатомуз: «Мерси, чой ичиб бўлганимиздан кейин ҳақини тўлайман», деди. Тирноқларини кўздан кечириб ўтириб: «Қўлим дабдала бўлиб кетибди-ку! Ҳозир ювиб келаман...», деди менга қараб ва ўрнидан турдию кетди.\n— Йўқ. Мен бўлсам кутиб ўтирибман. Ўн дақиқа кутдим, йигирма, ярим соат, бир соат... Қандай аҳволга тушиб қолганимни тасаввур этяпсизми?\n— Тасаввур этяпман...\nМен ўша манзарани яққол кўз олдимга келтирдим: стол атрофида чой ичиб ўтирибди, атрофига аланглайди, миқ этмайди, аҳмоқона аҳволга тушиб қолганини ўйлайди, хуноб бўлади... Йирик деразалардан тун қўйнидаги осмон кўринади, сокин денгиз мавжланиб жилоланади, палмаларнинг япроқлари қорайиб кўзга ташланади, созандалар полни тапир-тупур этказиб тепади, асбобларини пуфлайди, темир ликопчаларни зарб билан уради, эркаклар товонларини бир-бирига уриштириб мусиқага мос равишда чайқалиб, рақс баҳонасида хонимларга маҳкамроқ ёпишиб, шаҳвоний нафсини қондириш ниятида бир томонларга судрайди... Қўнжи узун этик кийиб олган хизматкор кўкимтир мундирни унга узатиб, бош кийимини ечиб таъзим қилади, бир қути «Нигҳ Лифе»...\n— Кейин нима бўлди? Сиз ўтирибсиз...\n— Ўтирган ўрнимда адойи тамом бўлганимни ҳис этяпман. Созандалар ҳам уйларига кетди, зал бўшаб қолди, электр чироқлари ёқилди...\n— Деразалар оқаришиб турибди...\n— У ростдан ҳам ҳожатхонага йўл олади, зарур ишни адо этади, ўзининг фирибгарлик ҳаётини ўйлайди, сўнг тугмаларини қадайди ва йўлак бўйлаб оёк учида юриб орқа эшикдан кўчага чиқиб кетади... Худо ҳаққи, кимга кўнгил қўйган эдингиз?! Энди уни излаб топиб ўч олмоқчимисиз? Нима учун? Сиз бокира қизалоқ эмассиз, унинг кимлигини, ўзингиз қандай аҳволга тушиб қолганингизни яхши билишингиз керак эди. Яққол кўриниб турган бемаъни ҳаётни нега давом эттирдингиз?\n— Кимга кўнгил берганимни ўзим ҳам билмайман. Айтадилар-ку, чин муҳаббатга эҳтиёж бор эди... Афсуски, ҳеч қачон ҳақиқий муҳаббатга дуч келмаганман... У эркак сифатида менга ҳеч нарса берган эмас, бериши ҳам мумкин эмасди, чунки аллақачон эркаклик қобилиятини юқотган эди... Ҳа, унинг кимлигини, ўзим қандай аҳволга тушиб қолганимни билишим керак эди. Бироқ, мен билишни ҳам, ўйлашни ҳам истамасдим. Умримда биринчи марта енгил-элпи ҳаётга қадам қўйдим, орқа –олдимга қарамасдим яллама-ёрим қилиб юравердим, ҳузур-ҳаловатдан баҳраманд бўлдим, қандайдир васваса ичида яшадим. Хўш, нима учун уни топиб ўч олмоқчи бўлдим? Яна васвасага учдим, хирақасқон хаёлларга қул булдим. Ахир, мен қабиҳ, аянчли жанжалдан бошқа ҳеч нарсага эриша олмаслигимни билмасмидим? Сиз нима учун деб сўраяпсиз. Чамамда, менга ҳам унинг касофати урди, шекилли. Паст кетдим, фирибгарнинг ҳаётига шерик бўлдим; асосийси – у мени қиморхонада шармандали аҳволда қолдириб, ўзи ҳожатхона орқали кўчага қочиб чиқиб кетгани учун қасд олмоқчи эдим. Бош-кетимни йўқотиб қўйдим, қиморхона кассасига бориб ёлғон гапирдим, ялиниб-ёлвордим, эртагача сумкачамни гаровга олиб қолинглар деб илтимос қилдим, лекин сумкачамни олишмади, ижирғаниб чой, ширинлик, инглиз папироси учун тўланадиган ҳақдан воз кечишди. Парижга телеграмма жўнатдим, учинчи куни минг франк пул олдим, қиморхонага бордим – у ерда юзимга қарашмасдан пулимни олишди, ҳатто ҳисоб-китоб қоғозчасини қўлимга тутқазишди. Эҳ, азизим, мен ҳеч қандай Медуза эмасман, мен шунчаки муштипар аёлман, ожизаман. Устига устак, ниҳоятда таъсирчанман, ёлғизман, бахтиқароман. Лекин мени туғри тушунинг – ахир макиённинг ҳам юраги бўлади-ку! Мен ўша лаънати оқшомдан бўён гўё бедаво бир дардга чалинган эдим. Сизни менга худонинг ўзи етказди, энди кутилмаганда ўзимга келяпман... Қўлимни қўйиб юборинг, кийиниб олай, яқинда Сен-Рафаелдан поезд ҳам қайтиб қолади...\n— Садқаи сар, - дедим. –Яхшиси, чор-атрофга бир қаранг, анави қизил қояларни, ям-яшил кўрфазчани, ғадир-будур қарағайларни кўряпсизми? Ғачир-ғучур этган жаннатий товушларни эшитмаяпсизми?.. Энди биз буёққа бирга-бирга келамиз. Бўптими?\n— Майли, майли...\n1944, 3 июн\n"http://www.kutubxona.com/wiki/index.php?title=Ivan_Bunin._Qasdlashuv_(hikoya)_/_Kiril&oldid=3433" dan olindi


2019 йил 7 октябрь куни Ўзбекистон Республикаси Олий Мажлиси Сенати Раиси Танзила Нарбаеванинг Тожикистон Республикаси Мажлиси намояндагон Мажлиси Оли Раиси Шукуржон Зуҳуров билан учрашуви бўлиб ўтди.\nТожикистон Республикаси парламенти қуйи палатаси Раиси Шукуржон Зуҳуров Мустақиллик ва эзгулик монументи пойига гул қўйди\nТожикистон Республикаси парламенти қуйи палатаси Раиси Тошкентга келди\nАввал хабар берганимиздек, юртимизга Тожикистон Республикаси парламенти қуйи палатаси Раиси Шукуржон Зуҳуров бошчилигидаги делегация етиб келди.\nТожикистон Республикаси парламенти делегацияси Ўзбекистонга расмий ташриф билан келади\n2019 йилнинг 6-8 октябрь кунлари Тожикистон Республикаси Маджлиси намояндагон Маджлиси Оли Раиси Шукуржон Зуҳуров бошчилигидаги делегация мамлакатимизга расмий ташриф буюради.\nОлий Мажлис Қонунчилик палатаси Спикери Россия Федерацияси Мажлиси Федерал Кенгаши Раиси билан учрашди\nБугунги кунда Ўзбекистон барча йўналишларда очиқ, дўстона ва фаол ташқи сиёсий фаолият олиб бормоқда. Бунда парламентлараро алоқаларни мустаҳкамлашга ҳам алоҳида эътибор қаратилмоқда. Шу тариқа, бир қатор хорижий давлатлар билан яқин парламентлараро алоқалар тобора ривожланиб бормоқда.\nЎзбекистон – Марокаш: истиқболдаги ҳамкорлик\n2019 йил 27 сентябрь куни Олий Мажлис Қонунчилик палатасида Марокаш Подшоҳлиги Ташқи ишлар ва халқаро ҳамкорлик вазирининг давлат котиби Моуниа Боусетта бошчилигидаги делегация аъзолари билан учрашув бўлиб ўтди.\n2019 йил 16 сентябрь куни Ўзбекистон Республикаси Олий Мажлис Қонунчилик палатасида парламент қуйи палатаси Спикери Нурдинжон Исмоиловнинг Россия Федерацияси Давлат Думаси раиси Вячеслав Володин бошчилигидаги делегация аъзолари билан учрашуви бўлиб ўтди.


Туркман гази Путин ва Назарбоевни Ашхободга етаклади\n02 июл 2022, Тошкент вақти: 01:32\nУч кунлик норасмий ташриф билан Ашхободга келган Россия ва Қозоғистон президентлари газ транзити учун муқобил йўналиш излаётган Туркманистонни бу ниятидан қайтаришга уриниши кутиляпти.\nТуркманбоши Сапармурод Ниёзов ўлимидан сўнг Ғарб давлатлари ва Россия ўртасида бу мамлакатнинг газ заҳиралари учун рақобат кучайди. Бугунги кунгача Туркманистон газ экспортининг асосий қисми Россияга тўғри келган. Россия бундай вазиятни келажакда нафақат сақланиб қолишни, балки бу давлатдан кўпроқ газ сотиб олишни хоҳлаяпти.\n“Бундай имкониятни берувчи Каспий денгизи бўйлаб Қозоғистон орқали Россияга чиқувчи қувур қуриш лойиҳаси марҳум президент С.Ниёзов томонидан таклиф этилганди, - дейди “Озодлик”нинг туркман хизмати мухбири Назар Худойберди. - 2003 йилда у бу лойиҳани Ўзбекистонни четлаб ўтиш мақсадида ўйлаб топган эди”.\nЕвропа Иттифоқи ва АҚШ компаниялари томонидан таклиф этилаётган транскаспий қувурининг ҳам табиийки Ўзбекистонга ҳеч қандай алоқаси йўқ. Бу лойиҳа Туркманистонга Россиядан ҳам мутлақо мустақил газ транзити йўналишини барпо этиш имконини беради. Каспий денгизи тубидан Грузия ва Озарбойжон тоғлари узра қурилиши таклиф этилаётган бу қувур техник жиҳатдан мураккаб, аммо пухта ишланган. Бироқ аксар таҳлилчилар Владимир Путин ва Нурсултон Назарбоев таъсирида Туркманистон раҳбари Қурбонқули Бердимуҳаммедов ундан воз кечади, деб ҳисоблайди. Бунда Н.Назарбоевнинг ҳам роли катта бўлади.\n“Қозоғистон ўз нефтининг ҳаммаси бўлмаса ҳам асосий қисми Россия ҳудуди орқали ташилишини ёқлайди”,- деди Туркманистонга бирга сафар қилиш олдидан В.Путин билан учрашган Н.Назарбоев.\nН.Назарбоевнинг 10 май куни Остонада қилган бу баёноти Туркманистон раҳбарияти учун мўлжаллангани ҳам айтилади. Чунки Н.Назарбоевнинг ўзи Россияни четлаб ўтувчи Боку-Тбилиси-Жайхон нефть қувурига аллақачон қўшилган.\nХалқаро тинчлик учун Карнеги жамғармасининг Марказий Осиё давлатлари бўйича етакчи таҳлилчи Марта Брил Олкот фикрича, В.Путин туркманистонлик ҳамкасбини ўз лойиҳасига кўндира олса, транскаспий қувури қуриш ғояси барбод бўлади.\nШвецияда яшаётган таҳлилчи Мурод Эсенов эса Туркманистон раҳбариятидан келаётган муждалар охир-оқибат айнан шундай бўлишини кўрсатаётганини айтади.\n“Туркманистон президенти Қ.Бердимуҳаммедов Москвага қилган сўнгги ташрифи давомида ўзининг Каспийбўйи газ қувурига кўпроқ мойиллиги ҳақида билдирганди. Буни у Туркманистоннинг биринчи президенти Ниёзовнинг шу лойиҳага мойиллиги билан изоҳлаган эди”, - деди Мурод Эсенов.\nТаҳлилчилар Марказий Осиё энергетик заҳираларининг, асосан, Россияга ёки Россия орқали сотилаётгани Кремлнинг бу минтақадаги сиёсий ва геосиёсий таъсирини янада оширишини башорат қилмоқда.\n“Ҳозир Россия раҳбариятининг нефть, газ ва уранни бойитиш соҳасида режалаштираётган лойиҳалари жуда кўп. Агар Россия буларнинг уддасидан чиқа олса, унинг минтақадаги роли анча кучаяди”, - деди М.Эсенов.\nЕвропаликлар энергетика захираларнинг Россиядан муқобил таъминотини қанчалик ахтараётган бўлмасин, Марказий Осиё давлатлари ёрдамида бу вазифани адо этиш мушкул кечмоқда. Бунинг устига, Қозоғистон, Туркманистон, Ўзбекистон ва аввало, Россиянинг ўзи ҳам Хитой томон қиё боқаётир.


Оҳанг яратувчи уста (Дмитрий Шостакович) | www.ziyouz.uz\nБош саҳифа Илм ва фанСанъатОҳанг яратувчи уста (Дмитрий Шостакович)\nЧоп этилган 27.10.2018 06.03.2018 МуаллифZiyouz.uz\nУнда табиатан ато этилган бетакрор истеъдод борлигини зоҳиран илғаш анча қийин эди. Чунки, қадди-қомати нозик, лаби ингичка, қирғийбурун, ялтироқ ипдай ингичка металл билан эскича гардишланган кўзойнак таққан, индамас, қовоғи солиқ бу ўспириндаги мусиқий қобилият унинг ботинида пинҳон яшарди. Бироқ у улкан рояль ёнига бориб, жозибали ритм билан уни чала бошлаган заҳоти аллақандай ғалати бир қарама-қаршилик қонунига кўра, бутунлай ўзгариб, ғоят шижоатли созандага айланарди…\nМусиқанинг сеҳр ва қудратига ошифта бастакор Дмитрий Шостакович 1906 йилнинг 25 сентябрида Россиянинг Петербург шаҳрида муҳандис-кимёгар ва пианиночи Дмитрий Болеславович ҳамда Софья Васильевналар оиласида дунёга келган. Уларнинг хонадонида фан ва санъатнинг таниқли намояндалари йиғилиб турадиган балл ва адабий кечалар кўп уюштирилар ва кечалар мусиқасиз ўтмас эди. Бу каби тадбирлар бўлажак бастакорнинг ҳаётида ажралмас, табиий воқелик бўлиб қолган, бора-бора ҳаёти мазмунига айланганди. Унинг онасини қобилиятли пианиночи сифатида билишган. Отаси Дмитрий Болеславович эса, ўғлининг айтишига қараганда, мусиқани астойдил севган, турли романс ва халқ ашулаларини яхши ижро эта оладиган мусиқа шинавандаси бўлган. Дмитрий оилада уч фарзанднинг ўртанчаси бўлиб, опаси Мария ва синглиси Зояга нисбатан мусиқага ихлоси анча баланд эди. У тўққиз ёшидан бошлаб, аввал онасининг раҳбарлигида, кейин эса ўша замонда Петербургда анча машҳур бўлган И. Глассернинг мусиқа мактабида фортепьяно чалиш билан шуғулланади. Унинг бастакорлик маҳорати жуда эрта шаклланиб, мустақил композициялар машқ қила бошлайди. Ўн бир ёшида ёзган “Аскар” мусиқий поэмаси унинг илк ижод намунасидир. Ёш Дмитрий 1919 йилда, ўн уч ёшида Петербург консерваториясига ўқишга қабул қилингач, мусиқа унинг чинакам ҳаёт йўлига айланади. У йирик педагог Л. Николаев қўл остида фортепьяно чалишни, Н. Соколов, Римский-Корсаковнинг шогирди ва дўсти М. Штейнбергдан мусиқа асарлари яратишни ўрганади. Ундаги ёрқин истеъдод ўша вақтдаги консерватория директори А.К. Глазуновнинг диққатини ўзига тортади. Айтишларига кўра, баъзан консерватория йўлакларида суҳбатлашаётган икки ғалати кишини, яъни семиз, одамови ва камгап Глазунов билан нозик ўсмир Шостаковични учратиш мумкин бўлган. Ёш мусиқачининг устозлари Максимилиан Штейнберг, Леонид Николаев унда классик мусиқа асарларига жиддият ва яхши дид уйғотишган бўлса, унинг камол топишида Ғарб мусиқасининг ҳам таъсири беқиёс эди.\n1923 йилда Шостакович консерваторияни созанда, 1925 йилда бастакор сифатида тамомлайди. Биринчи симфония унинг диплом иши ўрнида қабул қилинади. Мазкур симфония унга катта муваффақият келтиради, ўзига хос ва кучли ижодкор эканлигини кўрсатади.\nИжодининг дастлабки омадли йилларидан кейин унинг фаолиятида муваффақиятсизликлар кўзга ташланади. Негаки, кейинги вақтларда яратган асарлари, жумладан, “Фортепьяно сонатаси” ва “Афоризмлар”и унчалик ютуққа эришмайди. Сабаби ғарб мусиқасининг конструктивизм оқими таъсирида самимийлик ва янгилик йўқолганди. Жумладан, илк операси “Бурун” (Гоголнинг қиссаси асосида), “Леди Макбет”, “Катерина Измайлова” опералари, “Олтин аср, “Тиниқ сувли ариқ” “Болт” каби балетларини ёзади. Уларнинг айримлари жамоатчилик танқидига учрайди. Аммо барибир унинг асарларида кишини сарҳуш қилувчи сеҳр бор эди.\n1932 йилда у Мейерхольд билан танишади. Машҳур режиссёр уни ҳамкорлик қилиш учун ўз театрига таклиф қилади. Шостакович бир муддат Мейерхольд театрида мусиқа танловчи сифатида фаолият юритади. Ўттизинчи йилларнинг бошига келиб композитор ижодида муайян изланиш, ўзгаришлар содир бўлади: Шостакович кино соҳасида ҳам ўзини синаб кўради. Унинг “Янги Вавилон”, “Бир қиз”, “Олтин хазина”, “Учрашиш” фильмлари учун ёзган мусиқалари эътирофларга сабаб бўлади. Кўпчилик машҳур шахсларнинг ҳаёт йўлида бўлгани каби унинг ҳам отаси бевақт оламдан ўтиб қолиши катта моддий қийинчиликларни келтириб чиқаради, у бу муаммони бартараф қилиш йўлида бошқа ишлар билан шуғулланишга ҳам мажбур бўлади. Албатта, бу Дмитрийни ҳар жиҳатдан зўриқтиради, ижодий фаолиятининг маромида кетишига халал беради. Аммо у қийинчиликларни енгиб ўтишга, ижодини тўхтатмасликка интилади. “Милтиқли одам”, “Шаҳар устида булутлар”, “Мовий шар айланади” ва бошқа фильмларга қизиқарли қўшиқлар ёзади. Бир нечта симфониялар, сонаталар басталади. Айниқса, “Бешинчи симфония” унинг ижодий фаолиятидагина эмас, рус мусиқаси тарихида ҳам янги даврни очиб берди. Бу симфонияни “Умидбахш фожеа” деб аташ ҳам мумкин. Кўп ўтмай масрур композитор ўзининг “Олтинчи симфонияси”ни яратади.\nУруш бошланиши олдида Шостакович икки янги асар – “Квинтет”ни ва “Биринчи камончали квартет”ни ёзиб тамомлади. Бу Квинтет Шостаковичнинг энг яхши, пухта, оҳангдор асарлари жумласидандир. Бу асарни урушгача яратилган рус мусиқасининг ноёб ютуқларидан дейиш мумкин.\nШостаковичнинг еттинчи симфонияси “Бўронда яратилган” деб аталган. Уруш мавзусидаги ушбу асар нафақат ўз халқи, балки чет элликлар томонидан ҳам яхши кутиб олинди. Шостакович навбатдаги “Саккизинчи симфония”сини ҳам уруш мавзусига бағишлади. Мазкур симфония фалсафий ва мураккаб. Урушнинг халқ бошига келтирган чексиз азоб-уқубатлари, кулфатлари ҳақидаги симфоник қиссадир.\nБастакор ҳаётининг сўнгги йилларини оғир касаллик билан ўтказган буюк санъаткор 1975 йилнинг 9 августида саратон хасталиги туфайли ҳаётдан кўз юмади. У ўз васиятига кўра, пойтахтдаги Новодевичье қабристонига дафн этилади.\nШостакович ўз ижоди билан ўз санъатини яна бир поғонага кўтариб кетган ижодкор бўлди. У “Босиб ўтилган йўл ҳақида ўйлар” автобиографик мақоласида ўзи ҳақида: “Мен ўз санъатим билан буюк халқимизга, севикли ватанимизга хизмат қилаётганим учунгина бахтиёрман…” дейди. Унинг бетакрор асарлари бугун ҳам дунё саҳналаридан мустаҳкам жой олиб келмоқда. Номи эса Гайдн, Бах, Бетховен, Глинка ва бошқа машҳур бастакорлар қаторида эътироф этилади. Ўғли Максим Шостакович ҳам отасининг издоши сифатида унинг фаолиятини давом эттираётгани айни вақтда хуш ҳодисадир.\nСоҳиба Тошқулова тайёрлади\n (лотинча constructio – қуриш, ясаш) ХХ аср бошларида юзага келган санъат ва адабий асарларнинг шаклини янгилашга қаратилган оқим.\n← Аввалги Аввалги Луқмон Бўрихон. Овчи қисмати (ҳикоя)\nКейинги → Кейинги: Муҳаммаджон Холбеков. Таржима назарияси фан сифатида


Гувоҳлар Афғонистонда намойишчиларга ўқ узилганини хабар қилди\nТолибон Афғонистонда гуруҳга қарши уюштирилган намойишда камида уч кишини ўлдирди ва ўндан зиёдини яралади.\nБу воқеа чоршанба куни пойтахтдан 150 километр узоқликдаги Жалолобод шаҳрида юз берди, деб хабар бермоқда Reuters уч гувоҳга, жумладан собиқ полициячига таяниб.\nАгентлик маълумотига кўра, толиблар ўзларига қарши шиорлар айтган ва шаҳар майдонига Афғонистон давлат байроғини ўрнатишга уринган намойишчиларга қарата ўт очган. Ижтимоий тармоқларда жойлаштирилган видеолавҳаларда, толиблар одамларни таёқ билан уриб, оломонни тарқатишга ҳаракат қилаётгани кўрсатилган. Маҳаллий янгиликлар мухбирининг APга айтишича, у ва оператор ҳам норозилик ва тартибсизликларни ёритишда Толибон томонидан калтакланган.\nКобул яқинида, халқаро аэропортга кираверишдаги нотинч вазият, Толибон ўз ҳудудига кирмоқчи бўлган фуқаролардан огоҳлантирувчи ўқ узмоқда, деб хабар беради CNN.\nБу хабарлар Толибоннинг душманларига қарши қасос олмаслиги, инсон ҳуқуқлари ва аёл ҳуқуқларини, хусусан, ислом қонунларига биноан ҳурмат қилмаслиги ҳақидаги олдинги даъволарига зиддир. AP таъкидлаганидек, Жалолободда содир бўлган воқеадан сўнг, Толибоннинг мухолифлари ваъдаларга шубҳа билан қарайдилар.\nҲозирда Афғонистоннинг деярли ҳаммаси Толибон назорати остида. Ҳали ҳам янги режимга риоя қилишдан бош тортаётган ягона минтақа — Кобул шимолидаги Панжшир водийси. 2001 йилда вилоят Толибонга қарши курашда АҚШнинг иттифоқчисига айланган Шимолий Альянс кучларининг таянч пунктига айланди.\nМинглаб афғонлар, уларнинг кўпчилиги АҚШ бошчилигидаги хавфсизлик кучларига ёрдам беришган, мамлакатдан чиқиб кетишни жуда хоҳламоқда. Ғарб расмийларидан бирининг Реутерс агентлигига айтишича, фақат охирги 24 соат ичида Афғонистондан 5 мингга яқин одам — дипломатлар, хавфсизлик ходимлари, гуманитар ходимлар ва оддий афғонлар эвакуация қилинган. Агентлик суҳбатдошининг сўзларига кўра, АҚШ ҳарбийлари ва унинг иттифоқчилари назоратида бўлган Кобул аэропортидан одамларни ҳарбий самолётлар билан олиб чиқиш туну кун давом этади.


Эл отаси эди... | Ўзбекистон "Адолат" социал-демократик партияси\n25 Октябрь, 11:27 • Жамият, Жиззах вилояти, Янгиликлар • 479 марта кўрилди • Комментариев к записи Эл отаси эди… нет\nАтоқли давлат ва жамоат арбоби Шароф Рашидов таваллудининг 100 йиллигига бағишланади\nШу кунларда мамлакатимизда атоқли давлат арборби Шароф Рашидов таваллудининг 100 йиллиги кенг нишонланмоқда. Ушбу тадбир юртимиз Мустақиллигининг 26 йиллиги билан бевосита уйғун ва ҳамоҳанг десак, муболаға эмас.\nБиз Шароф Рашидов сиймосида икки Рашидовни биламиз. Бири —атоқли давлат ва жамоат арбоби. Иккинчиси — алп ёзувчи. Бири — катта сиёсатчи, иккинчиси — инсонпарвар, мутафаккир адиб.\nШароф Рашидов асарларида ўз дардини сатрлар қатига яширди, ҳалолликни, меҳнатни, шижоатни улуғлади. Энг яхши асарларида қайноқ чўғ бўлиб яшнаган саҳифалар орасида унинг ойдин орзу-армонлари, халқнинг қора меҳнати ва тақдири тасвири балқиб туради.\nАйтиш мумкинки, у чин маънода ўз халқининг садоқатли фарзанди, ўз Ватанининг фидойи фуқароси, эл отаси эди. Қўли қадоқ, елкаси яғир, уст-боши юпун бўлган оддий меҳнаткаш, ўз миллатининг ўғил-қизлари, Алпомишу Барчинойлари, Рустами достону, Моҳинбонулари қандай аҳволда яшаётганини ўз кўзи билан кўриб турар эди.\nЭҳтимол, ўз халқига озодлик, эрк, бахт-иқбол қанчалар етишмаслигини ҳеч ким унингчалик чуқур ҳис этмагандир. Эҳтимол, марказнинг миллий республикаларга, жумладан Шарқ “машъали”, “тенглар ичра тенг” Ўзбекистонга зуғумию иддаолари қанчалар қимматга тушаётганини ҳеч ким унингчалик кўра олмагандир. Эҳтимол, иқтисодий, ижтимоий ва миллий истибдод абадий эмаслиги, бир кунмас-бир кун бизнинг ҳам диёримизда, буюк Амир Темур Ватанида омон-омонлик бўлиши, азиз юртимиз узра мустақиллик туғи баланд кўтарилиши ва барқарор бўлиб қолишини ҳеч ким унингчалик тасаввур қила олмагандир. Мана шу устувор, дардчил ўй-фикрларнинг барчаси тўкис ҳолда унинг асарларида баралла янгради.\nТаассуфки, собиқ Марказ — “қизил империя” қадриятларимизни таҳқирлади. Ўтмишимиздан, илдизимиздан жудо қилиш мақсадида ҳамма найрангларни ишга солди. 80-йилларнинг ўрталарида бўлиб ўтган оммавий қатағон даврида юртимизга, халқимизга лой чаплаш мақсадида Шароф Рашидов хотирасига ҳам туҳмат ва бўҳтон уюштирилди.\nБу йил атоқли давлат ва жамоат арбоби, ўзбек халқининг асл фарзанди Шароф Рашидов таваллудига 100 йил тўлади. Шу муносабат билан республикамизнинг барча ҳудудларида, жумладан Жиззах шаҳрида кенг кўламли бунёдкорлик ишлари олиб борилмоқда. Шаҳар марказида Шароф Рашидов номидаги янги боғ барпо этилиб, унинг бьюсти ўрнатилди. Шунингдек, Шароф Рашидов номли шоҳ кўчада жойлашган Ю.Ражабий номидаги мусиқали драма театри биноси тўлиқ қайта таъмирланмоқда. Қурилиш-таъмирлаш ишлари шу кеча-кундузда охирига етказилиб, Ш.Рашидов таваллудининг 100 йиллигига бағишланган тантанали тадбирлар шу бинода ўтказилиши режалаштирилган.\nБу эса, атоқли давлат ва жамоат арбоби Шароф Рашидовга бўлган ҳурмат ва эҳтиромнинг юксак ифодасидир.\nЖиззах вилоят Кенгаши раиси ўринбосари\nЭл отаси эди… was last modified: Октябрь 25th, 2017 by matbuot\n« Президент Шавкат Мирзиёев Анқарага жўнаб кетди “Адолат” СДП хусусий клиникалар фаолиятини ўрганади »


AliExpress’даги энг оммабоп ўйин смартфонлари (2021 йил май) - Terabayt.Uz\nАввалроқ «Яндекс.Маркет» талқинига кўра Россияда энг оммабоп 10 смартфон ва учта бренд рейтингини чиқарган эдик. Яқинда эса «AliExpress Россия» вакиллари 2021 йилнинг бошида россияликлар энг кўп харид қилган смартфонлар рўйхатини тақдим этишган. Унга кўра, россияликлар энг кўп олаётган ўнта смартфоннинг дастлабки бештаси биттагина компанияга тегишли экан!\nЎҚИНГ: Оммабоп смартфонлар топ ўнталиги (23-ҳафта)\n«AliExpress Россия» таҳлилчилари кейинги пайтларда харидорлар кўпроқ мобил гейминг учун товарлар харид қилишаётганига эътибор қаратишган. Россияликлар геймерофонлардан ташқари, яна мобил геймпадлар ва кулерларни, яна VR-кўзойнакларни ҳам кўп сотиб олишмоқда.\nЖорий йилнинг май ойида энг харидоргир бўлган ўйин смартфонлари эса қуйидагилардир:\nASUS ROG Phone 5 – ушбу смартфон март ойида учта версияда тақдим этилган. Уларнинг барчаси энг илғор Snapdragon 888 процессори базасига қурилган. Смартфонлар автономлигини ҳар бири 3000 мА/соатлик бўлган иккитадан аккумуляторлар таъминлайди.\nNubia Red Magic 6 – мазкур геймерофон ҳам мартда чиққан ва Snapdragon 888 чипсетига таянган. 5050 мА/соатлик батареяси 66 ваттлик тезкор заряд олади.\nXiaomi Black Shark 4 – март сўнгида намойиш этилган бу гаджетнинг «электрон юраги» – Snapdragon 870 процессори. Аккумулятор сиғими эса 4500 мА/соатлик бўлиб, 120 ваттлик тезкор қувватланиш имкониятига эга – 100% заряд олиши учун бор-йўғи 14 дақиқаю 50 сония вақт сарфлайди.\nУшбу смартфонларнинг учаласи ҳам 6 дан то 8 гигабайтгача тезкор хотира ҳамда юқори аниқликдаги AMOLED-экран билан жиҳозланган.\n#Aliexpress #Asus #Smartfon #Xiaomi #ZTE #Android смартфон #Видео ўйинлар #Видеоўйин #геймерлар #мобил ўйинлар #смартфонлар #ўйин #ZTE Nubia # 5G смартфон #ўйин смартфон #5G-смартфони #Qualcomm Snapdragon 888 #Xiaomi Black Shark 4 #Qualcomm Snapdragon 870 #ZTE Nubia Red Magic 6 #ASUS ROG Phone 5


Ҳаммани ҳайратда қолдирган Ҳазрат - Fitrat.uz\nБош саҳифа / Мақолалар / Ҳаммани ҳайратда қолдирган Ҳазрат\nҲаммани ҳайратда қолдирган Ҳазрат\nNoyabr 14, 2019\tҲаммани ҳайратда қолдирган Ҳазратda fikr bildirishni o'chirish 337 Кўришлар\nЗамонамизнинг энг улуғ зотларидан бири, шубҳасизки, фазилатли шайх Муҳаммад Содиқ Муҳаммад Юсуф эдилар. Ҳазратга Яратган мустаҳкам эьтиқод, илм-у маьрифат, буюк фаросат, мусулмонларга ибрат бўлгулик умр ато этди.\nҲазрат қайси соҳанинг етук мутахассислари билан гаплашмасинлар, албатта, уларни ҳайратда қолдира олар эдилар.\nБир геология буйича академик инсоннинг эҳсонларида геология соҳасига оид маьруза қилганларида, юртимизнинг энг катта академиклари ўз миннатдорчиликларини билдириб, суҳбатларидан ҳайратланишганликларини менга ҳам айтишган… Кеча китобдан қуйидагиларни ўқиб қолдим:\n… Кунларнинг бирида суҳбат орасида “Амру маьруфларда жуда ажойиб ва ғоятда фойдали гаплар айтилмоқда, лекин уларни оммалаштириш орқали самарасини янада ошириш нуқтаи назаридан мазкур маьрузаларни қисқа-қисқа бўлса-да, қағозга тушириб юрсангиз яхши бўларди-да”, дедим мулоҳаза ўрнида. Ҳазрат Муҳаммад Содиқ Муҳаммад Юсуф ним табассум билан бош ирғадилар-у, аниқ жавоб айтмадилар. Таклиф ўринли чиқдими -чиқмадими, буни ҳам билолмай қолдим. Бир хаёлим ортиқча маҳмадоналикка йўл қўйдим-да, деган истиҳолада эди.\nОрадан бир-икки кун ўтди шекилли, диний идора ёнида рўпара келиб қолдик. Сўрашдик, иттифоқо ичкарига чорладилар Ҳазрат. Кирдик. Ёзув столининг бир чеккасида ёзув қоғози – дабдурустдан қўлтиққа олиб кўтариш ҳам амримаҳол даражада қалинликдаги тахлам.\n– Буни бир кўринг-чи, – дедилар Ҳазрат.\nАста вароқлашга киришдим. Икки-уч, бир-бир ярим вароқли матнлар. Ёзув машинкасида ниҳоятда зич терилган. Мавзулар хилма-хил, Қурьони Карим оятлари, ҳадислар, диний тарихга оид воқеалар, тафсилотлар… Варақлаб ўтириб бирдан куни кеча у кишига “Ақл ўргатганим” ёдимга тушди. Вужудим ловуллаб кетди, кейин-кейин кўп хаёлан қайтдим ўша дақиқаларга: Ҳазрат менга назар солдиларми, неча қизариб-неча сарғайганимни пайқадиларми, билмадим, мен эса варақлардан бош кўтаролмасдим. Бош кўтаролмаяпману, тинимсиз ўйлаяпман ва ниҳоят :\n– Узр, тақсир, – дедим. – Мен ўйлаган ишни аллақачон бошлаб қўйган экансиз, мен…\nФилология фанлари доктори Хуршид Дўстмуҳаммад хотираларидан.\nМанба асосида Миршавкат Тўйчиев тайёрлади\nАввалги Умра мавсуми бошланди\nКейинги 08.11.2019 й. Исломда аёлларга муносабат\nНизоли инсонлар ўртасини ислоҳ қилиш\nИсломни гўзаллигини қаранг!\nОЛТИ ДИНИЙ КАЛИМА\nIyun 1, 2018\t11,420\nIyun 22, 2017\t9,602\nMart 11, 2017\t9,375\nAvgust 16, 2017\t6,613\nAprel 6, 2017\t5,994


Самарқандда профилактика инспекторининг машинасини ёқиб юборган шахсга ҳукм ўқилди\nЖамият 16:41 / 09.12.2021 1844\nСамарқанд вилояти Каттақўрғон туманида профилактика инспекторининг машинасини ёқиб юборган шахсга ҳукм ўқилган. Бу ҳақда Олий суд раиси матбуот котиби хабар бермоқда.\nМаълум қилинишича, 2021 йил 1 июл куни соат 19:30 ларда Каттақўрғон тумани ИИБга Намозполвон маҳалласида жамоат жойида маст ҳолда жанжал қилган фуқаро устидан шикоят келиб тушган.\nУчастка профилактика инспектори вазиятни ўрганиш ва жанжал қилган фуқаро билан суҳбатлашиш учун ўз ҳамкасби билан унинг уйига борган. Фуқаро ички ишлар ходими билан ўзаро тортишиб қолган, сўнг унинг қонуний талабига бўйсунмай пичоқ кўтариб, профилактика инспекторига ташланган.\nШундан сўнг инспектор ва унинг шериги четроққа ўтиб туман ИИБ тергов-тезкор ходимларини воқеа жойига чақирган. Жанжал кўтарган фуқаро эса жаҳл устида уйи олдида турган профилактика инспекторининг машинасини ёқиб юборган.\nЖиноят ишлари бўйича Каттақўрғон туман суди томонидан айбланувчига суд ҳукми ўқилган. Унга кўра фуқаро Жиноят кодексининг 277-моддаси 3-қисми «а» банди, 119-моддаси 2-қисми, 140-моддаси 3-қисми «а» банди, 173-моддаси 3-қисми «а» бандида назарда тутилган жиноятларни содир этган деб топилган. Айбланувчига 4 йил 8 ойга озодликдан маҳрум қилиш жазоси тайинланган.


Турмадаги исёнда ўлдирилган маҳбуслар милиция назорати остида кўмилмоқда – КУН УЗ\nГлавная / Жаҳон / Турмадаги исёнда ўлдирилган маҳбуслар милиция назорати остида кўмилмоқда\nAnonymous 14.11.2018\tЖаҳон Comments Off on Турмадаги исёнда ўлдирилган маҳбуслар милиция назорати остида кўмилмоқда 90 Показы\n– Офицерлар жасадни тез ёрдам машинасида олиб келиб, кўмишди. Қабрга яқинлашишга ҳеч кимга рухсат беришмади, – деди Исмоилова.\n– Ўғлим ҳақида сўраш учун кўплаб расмийга чалдим. Ёки жавоб беришмайди, ёки ҳеч қандай маълумот йўқ дейишади, – деди.\n– Қаттиқ хавотирдамиз. Кечалари ухлай олмаяпман. Қамоқхонада исён кўтарилганинигина биламиз. Кимга мурожаат қилишни билмаймиз.\n– Ўғлимни қуруқ қўл билан муштлашмаган. Маҳбуслар бирданига чироқларни ўчириб, соқчиларнинг бошига ғишт ва бошқа нарсалар билан уришганини айтишди. Ўғлимнинг саккиз ёки тўққиз тиши синган. Бетини тикишибди. Бошида ва юзида лат емаган жой йўқ. – деди Абдуллоев.\nПред. ЎзА 17 йил “ўтириб” чиққан ёзувчи билан суҳбат ўтказди\nСледующая Исроил мудофаа вазири истеъфо бери


Биринчи ҳикоя . Мухаббат - Anhor\nAnhor Все посты Биринчи ҳикоя . Мухаббат\nМенинг исмим Муҳаббат. Мен Тошкентданман. Тошкентда рўҳатдан ўтмасдан яшаб бўлмайди. Бизларникида Ўзбекистонга қандайдир юмушлар билан келган Сабина турар эди, у бир хонани эгаллаб яшарди. Онам уни бизнинг уйга муваққат рўйхатдан ўтказган эдилар. Бир неча вақт ўтгач, контракт муддати тугади ва мен унга хонани бўшатиб, ойимнинг уйдан пропискадан чиқишни илтимос қилдим, лекин у мендан пропискадан учирмаслигимни ялиниб-ёлворди. Шунинг эвазига менга Россиядан яхши иш топишга ваъда берди. Мен пулга муҳтож эдим ва ҳақиқатан ҳам Сабина мени ўзиникига Санкт-Петербургга таклиф қилишни ва мен ишда бўлганимда уғлим Санжарга қараб тураман деб, ваъда берди. Ўғилчам атиги беш ёшга тўлган эди.\nОлий маълумотим йўқ, мени қўллаб-қувватлайдиган эрим ҳам йўқ, камбағал яшаймиз. Мен ҳар қандай меҳнатдан қўрқмай, доим ишга тайёр эдим, лекин маълумотингиз бўлмаса яхши иш топиш қийин. Бир амаллаб кун ўтказар эдик.\nЎғлим билан Санкт-Петербурга келганимдан сўнг, Сабина бировларникида ижарада яшаётганини билдим. Шу квартирада Сабина, унинг эридан бошқа яна уч эр–хотин истиқомат қилаётган экан. Унинг устига устак – эри гиёҳванд экан. Мен норози бўлдим – бундай шароитда бола билан яшаш мумкин эмас, ва Сабинадан ўз сўзини устидан чиқишни талаб қилдим. У менга бу вақтинчалик қийинчилик деди. Шундай қилиб бир ҳафтага яқин яшадик, мен ваъда қилинган ишни кутдим. Озиқ-овқат тугади, ва Сабина менга: «Емоқчи бўлсанг – айтган ишимни қиласан», – деди.\nМен йиғладим, ялиндим, заводга, конвейерга, фаррошликка жойлашини сўрадим – ҳаммаси бекор бўлди…. Боламни боқишим керак эди…. Рози бўлдим… Бу ўша, ҳар бир аёл унутмоқчи бўлган, бироқ унутолмас иш эди… Бизни мол сингари сотиб юборишди. Сабина эса ёлловчи экан.\nЭрталаб мени олиб кетиш учун катта қора жип келди. Бу энг даҳшатли, жирканч лаҳза эди, мен ўзимнинг қалбимда бир нарсани йўқоткандай бўлдим, одамларга бўлган ишонч сўнди….\nЙўл, квартирада яшаш, Сабинанинг «хизматлари» билан боғлиқ харажатларни қарз сифатида дарҳол менинг бўйнимга осиб қўйдилар. Улар менга пул ишлаб, қарзаримни узгунимча болангни, ўзингни боқиб турамиз деб, улкан бир «илтифот» кўрсатгандай бўлдилар. Сен ўз хоҳишинг билан келгансан, бошингни ишлат, ўзинг айбдорсан, агар бир ҳафта тескарилашмай, ишга чиққанингда аллақачон ўзингнинг ҳамёнинга ишлар эдинг деб, ўқтиришди.\nСанжарни ойда бир марта кўрар эдим ва IMO (видеоалоқали мессенджер) 1-2 дақиқа сўзлашар эдим. Ўғлим турган жойда болалар кўп экан, уларни ёқалаштириб, видеога тушурар экан, катталар уларнинг олдида ичиб-чекиб, жинсий алоқалар билан шуғулланар эканлар, оналаринг фоҳиша деб, кулар экан. Бечора ўғлим…\nКунлардан бирида ишламадик – полиция рейди бўлади деган хабар келди. Фурсатдан фойдаланиб, маъмур аёлдан паспортимни сўраб ялиндим, у эса кўрқиб турган бўлса ҳам менга хужжатимни қайтариб берди. Мен пичоқ олдим ва ўғлимга кетдим. У ерда қаттиқ ёкалаш бўлди, улар менга таҳдид қилишди, оёқларим куйди, лекин катта шовқин-сурондан қўрқиб, боламни беришди.\nМен Тошкентга телефон қилдим, «Исикболли авлод» ННТ телефонини интернетдан топиб қўйган эдим, одам савдоси билан курашадиган бўлимга ҳам телефон қилдим. Бизларга уйга қайтиб келишимизга ёрдам беришди.\nКелганимда сўнг мен ва ўғлим билан психолог ишлади. Олдинига онам мени қандай қабул қилади, ўғлим бошидан кечирганларии қандай ҳазм қилади, қўшнилар нима дейди, деб, ҳаётдан тўйиб, яшашни ҳам хоҳламадим. Айниқса ўғлимдан қўрқдим, руҳий аҳволи нима бўлади, устидан кулишмайдими, бутун умр юрагида ҳадиксираш қолмайдими деган саволлар қийнади.\nҲозир у оддий етти яшар қувнок бола, тенгдошлари билан футбол ўйнайди, велосипедда учади, мактабга боради. Петербургда бошидан кечирган барча даҳшатларни унутади деган умидим бор.\nМен эса ҳозир ҳам катта қора машинани кўрсам юрагим шув этиб, сиқилади… Бундай нарсаларни бошидан кечиришни бошқаларга Худо кўрсатмасин….\n“Tashkent City”нинг меҳнат шароитлари ҳақидаги бор ҳақиқат


Трамп АҚШ иттифоқчиларини 800 ИД жангарисини Суриядан “қайтариб олиш”га чақирди\nАҚШ президенти Доналд Трамп Ислом давлати (ИД) экстремист гуруҳи “халифалиги” тор-мор этилаёзгани ҳақида баёнот берди.\nУ европалик иттифоқчиларини Сурияда асир тушган 800 дан ошиқ жангарини “қайтариб олиш”га даъват қилди.\n− Қўшма Штатлар Британия, Франция, Германия ва Европадаги бошқа иттифоқчи мамлакатлардан Сурияда асир тушган 800 дан ошиқ ИД жангарисини қайтариб олиш ва уларни маҳкамага тортишни сўрайди, − деб ёзди Трамп 16 февраль куни Твиттерда. – Халифалик тор-мор этилишига яқин қолди. Муқобил йўл сифатида уларни озод этишимиз тўғри иш бўлмайди. Қўшма Штатлар ИШИД жангарилари Европага кириб боришига томошабин бўлиб қараб тура олмайди. Ташаббус кўрсатиш ва қўлдан келадиган ишни бажариш вақти келди. Биз халифалик устидан тўлиқ ғалаба қозонганимиздан сўнг у ердан чиқиб кетамиз!\nЕвропа ва бошқа минтақа мамлакатлари вакиллари кўплаб ватандоши Яқин Шарқдаги ИШИД ва бошқа экстремистик ташкилотлар сафида жанг қилиш учун қолганини билдирмоқда.


Ўзбекистонда миллий фрилансерлар маркази ташкил этилиши режалаштириляпти — Sof.uz\nЎзбекистонда миллий фрилансерлар маркази ташкил этилиши режалаштириляпти\n2.06 09:43 144 Ўзбекистон\nХалқ таълими вазирлиги фрилансерлар меҳнат шароитларини яхшилашга қаратилган президент фармони лойиҳасини ишлаб чиқди.\nЛойиҳада янги имтиёз ва преференсиялардан фойдаланишлари мумкин бўлган миллий фрилансерлар марказини ташкил этиш кўзда тутилган.\nҲужжат фрилансерларни марказ резидентлари сифатида рўйхатдан ўтказишнинг мақсадлари, тартиби ва мезонларини белгилайди.\nУшбу қонун лойиҳасида фрилансерлар маркази ташкил этиш учун 20 миллиард сўм маблағ талаб этилади. Марказда ўқув курсларини ташкил этиш режалаштирилган, веб-дизайн ва дизайнни ўрганиш, мобил иловаларни ишлаб чиқиш имконияти бўлади.\nМарказ резидентлари иш стажини ҳисобга олган ҳолда вақтинча меҳнат гувоҳномалари берилади ва иш топишда ёрдам кўрсатилади. Улар тўловларни банк комиссион тўловисиз хорижий валютада қабул қилишлари ва оммавий таклиф асосида ўз хизматларини кўрсатишлари мумкин.\nҚонун лойиҳасида марказнинг резиденти бўлишни истаган фрилансерлар жавоб бериши керак бўлган мезонлар кўрсатилган. Хусусан, улар ўз хизматларини Интернет орқали тақдим этишлари, якка тартибдаги тадбиркор сифатида рўйхатдан ўтмасликлари ва ходимларнинг хизматларидан фойдаланмасликлари керак.\nЛойиҳанинг жамоатчилик муҳокамаси 12 июнгача давом этади.\nХалқ таълими вазирлиги Frilanser\n9.07 17:18 621 Илм-фан\n8.07 17:38 417 Илм-фан


Сувга Қуръон ўқитиб ичиш жоизми? | Azon.uz - Ахборот-таҳлилий портал\nСувга Қуръон ўқитиб ичиш жоизми?\n06:30 13.03.2018 2786\nСувга Қуръон ўқиш\nСавол: Ассалому алайкум. Шифо мақсадида сувга Қуръон ўқитиб ичиш ёки уй атрофига (хонадон аъзолари муҳофазасини ният қилиб) сепиш каби амаллар Расулуллоҳ (соллаллоҳу алайҳи ва саллам) замонларида ҳам бўлганми ёки бидъатми?\nЖавоб: Аллоҳ таоло бундай марҳамат қилади: “(Биз) Қуръондан мўминлар учун шифо ва раҳмат бўлган (оят)ларни нозил қилурмиз...” . Бунинг маъноси Қуръон ўқилган сув, хусусан, солиҳ киши томонидан ўқилса, Аллоҳнинг изни ила шифога сабаб бўлади. Аммо бу “Қуръонда далолат қилган шифо фақат сув воситасидагина бўлади”, дегани эмас. Иккиси ўртасида бирон боғлиқлик йўқ.


Мақолалар мазкур саъна бўйича сараланган: Суббота, 15 Февраль 2014\nСуббота, 15 Февраль 2014 05:00\nМанзилли ижтимоий ҳимоя\nамалга оширилаётган саъй-ҳаракатларда яққол намоён бўлмоқда\nГерманиялик мутахассислар Ўзбекистоннинг иқтисодий тараққиёти ҳақида\nЎзбекистонни 2013 йилда ижтимоий-иқтисодий ривожлантириш якунлари ва 2014 йилга мўлжалланган иқтисодий дастурнинг энг муҳим устувор йўналишлари хорижий мамлакатлар ишбилармон доиралари томонидан ҳам атрофлича муҳокама қилинмоқда.\nИстеъмолчи манфаатлари ва масъулият\nШофиркон туманида яшовчи Ҳусниддин Шодмонов табиий газ тўловидан 250 минг сўм миқдорида қарздор эканидан хабар топиб, таажжубга тушди. Аниқлик киритиш учун туман газ таъминоти идорасига борди. Аммо бундан наф чиқмади.\nБизнесни самарали бошқаришга кўмак\nКеча Тошкент шаҳрида бизнесни самарали бошқариш, жумладан, кичик ва хусусий корхоналарнинг барқарор ривожланишини таъминлаш салоҳиятига эга малакали тадбиркор ва менежерлар тайёрлашга кўмаклашишга қаратилган янги лойиҳанинг тақдимоти бўлиб ўтди.\nМаҳорат, тажриба ва ҳамкорлик\nБугун ижод аҳли, чунончи, журналистларнинг жамиятда тутган ўрни ва мавқеи юксалди. Улар мустақиллик йилларида Президентимиз раҳнамолигида қўлга киритилаётган ютуқлар, дунёда ўхшаши йўқ деб эътироф этилаётган тараққиётимизнинг “ўзбек модели” самаралари ҳақида жўшиб қалам тебратишмоқда.\nОбод қишлоқлар файзу таровати\nҚишлоқ ва шаҳарларимизни янада обод қилиш мамлакатимизда изчил амалга оширилаётган ислоҳотларнинг устувор йўналишларидан бири ҳисобланади.\nБобокалонимиз хотираси эъзозда\nАндижонда улуғ шоир ва давлат арбоби Заҳириддин Муҳаммад Бобур таваллудининг 531 йиллигига бағишланган тантаналар бўлиб ўтди.\nва интерфаол услубларни амалиётга киритиш изчил давом этмоқда\nФевраль... йигирма саккиз кун. У шунчалик “бағрикенг”ки, шоир айтганидек, икки кунини мартга туҳфа этган. Деҳқон ерни даромадига қараб яхши кўргандек, чўпон қўйини зотига қараб ардоқлагандек, февралнинг санаси оз бўлса-да, бизнинг ўзбек адабиётида айнан шу ойнинг ҳурмати баланд, мавқеи юксак.


Қозоғистонда юзлаб одамлар янги Хитой фабрикалари қурилишига қарши митинг ўтказдилар (видео)\nМитинг в Алматы, 27 марта 2021 года\n27 март, шанба куни Қозоғистонда Хитойнинг мамлакатдаги иқтисодий кенгайишига қарши митинглар бўлиб ўтди. Намойишчилар расмийларнинг Пекинга ер ва мол-мулкини сотаётганидан ва маҳаллий бизнесни ривожлантиришга ёрдам бермаётганидан норози.\nСўнгги кунларда Қозоғистон Демократик партияси ҳаракати етакчиси Жанболат Мамай ва қочқин оппозиционер Мухтор Аблязов норозилик акциясига чақирмоқда.\nОлмаотадаги акцияга 300 га яқин одам йиғилди. Кўпчилик қўлларида Хитойга қарши шиорлар ёзилган плакатларни ушлаб туришган. Намойишчилар Қозоғистонда Хитой томонидан 56 та фабрика қурилишига қарши чиқдилар, чет элларга ер сотилмаслигини, шунингдек, Шинжонда этник қозоқларга зулмни тугатишни талаб қилдилар. Ҳар ким шошилинч шоҳсупага кўтарилиб, нутқ сўзлаши мумкин эди. Намойиш тахминан уч соат давом этди.\nАкция расмийлар билан келишилган, шунга қарамай, баъзи фаоллар майдонга кетаётганларида ҳибсга олинган. Тахминан 10 кишини шолчали вагонларга солиб, милиция бўлимига олиб боришди, деб хабар беради Настоящего Времени мухбири Ернур Дўсжанов. Намойиш бўлиб ўтадиган жой олдиндан ўраб олинган, одамларга фақат ҳароратни ўлчагандан кейин рухсат берилган, бу ерда ҳатто ВПН орқали ҳам Интернет ишламаган.\nАблязов шу каби митингларни мамлакатнинг бошқа шаҳарларида ҳам эълон қилди. У ўз тарафдорларини фаолларнинг сиёсий маҳбусларини озод қилинишини ва Европа Парламентининг қарорининг бажарилишини талаб қилишга чақирди.\nАқтўбедаги ҳибсга олинганларнинг бир нечтаси ҳақида ҳам хабар қилинди. Нур-Султонда полиция цирк биноси четида камида икки кишини ҳибсга олди, майдон олдида мухолифат гуруҳлари митинг ўтказиладиган жой сифатида кўрсатди. Цирк яқинидаги ҳудуд эрталаб қуршаб олинган, майдонга қор тозалаш воситалари олиб келинган.\nЧимкентда полиция камида икки кишини ҳибсга олди. Марказий боғда йиғилган бир неча киши ўз талабларини айтишга муваффақ бўлишди. Уралскда камида иккита фаол ҳибсга олинган — улар илгари митинглар ўтказиш учун ариза беришган. Яна бир неча киши полиция ўз уйлари олдида навбатчилик қилишаётгани ҳақида хабар беришди.


Ўзбекистон Республикаси Президентининг «Транспорт соҳасида давлат бошқаруви тизимини тубдан такомиллаштириш чора-тадбирлари тўғрисида» 2019 йил 1 февралдаги ПФ-5647-сон Фармони ва Ўзбекистон Республикаси Президентининг «Ўзбекистон Республикаси Транспорт вазирлиги фаолиятини ташкил этиш тўғрисида» 2019 йил 1 февралдаги ПҚ-4143-сон қарори ижросини таъминлаш мақсадида.\nAгентликнинг асосий вазифалари ва функциялари\nҚўйидагилар агентликнинг асосий вазифалари ҳисобланади:\nҳаво ҳудудидан фойдаланувчиларнинг Ўзбекистон Республикаси ҳаво ҳудудидан хавфсиз фойдаланишлари, парвозлар инсонлар соғлиғи ва ҳаётига, атроф-муҳитга ҳамда давлат манфаатларига хавф солмаган ҳолда амалга оширилишини таъминлаш, ўз ваколатлари доирасида ҳавода ҳаракатланишга хизмат кўрсатиш ташкил этилишини ва Ўзбекистон Республикасининг ҳаво ҳудудидан фойдаланишни назорат қилиш;\nЎзбекистон Республикаси фуқаро авиацияси ва унинг объектларининг хавфсиз фаолият кўрсатишини, шунингдек, авиацияни ноқонуний аралашиш ҳаракатларидан ҳимоя қилиш чораларини амалга ошириш орқали ҳаво кемалари йўловчилари ҳамда экипаж аъзоларининг ҳаёти ва соғлиғи хавфсизлигини таъминлаш;\nпарвозлар хавфсизлигини таъминлаш бўйича фуқаро авиацияси фаолияти соҳасидаги сертификатлаш ишларини ташкил этиш ва таъминлаш;\nфуқаро авиацияси ва экспериментал авиация фаолияти соҳасида давлат назоратини олиб бориш;\nхалқаро ташкилотларда Ўзбекистон Республикаси фуқаро авиацияси манфаатларини ифода этиш.\nAгентлик ўзига юкланган вазифаларга мувофиқ қуйидаги функцияларни амалга оширади:\nа) ҳаво ҳудудидан фойдаланувчиларнинг Ўзбекистон Республикаси ҳаво ҳудудидан хавфсиз фойдаланишлари, парвозлар инсонлар соғлиғи ва ҳаётига, атроф-муҳитга ҳамда давлат манфаатларига хавф солмаган ҳолда амалга оширилишини таъминлаш, ўз ваколатлари доирасида ҳавода ҳаракатланишга хизмат кўрсатиш ташкил этилишини ва Ўзбекистон Республикасининг ҳаво ҳудудидан фойдаланишни назорат қилиш соҳасида:\nфуқаро авиацияси ва экспериментал авиация фаолияти соҳасида Халқаро фуқаро авиацияси тўғрисидаги конвенция (1944 йилги Чикаго конвенцияси) ва унинг иловалари талабларига асосан норматив-ҳуқуқий ҳужжатлар лойиҳасини ишлаб чиқади;\nфуқаро ҳаво кемалари давлат рейестрини, фуқаро авиациясининг экспериментал ҳаво кемалари ва учувчисиз учиш аппаратларининг ҳисобини юритади;\nҳаво кемаларидан техник ва учиш мақсадида фойдаланиш ҳужжатларини тасдиқлайди;\nфуқаро авиацияси объектларига берилган хорижий сертификатларни, хорижий давлатлар томонидан авиация мутахассисларига берилган сертификатларни (гувоҳномаларни) эътироф этишни таъминлайди;\nхорижий давлатларнинг эксплуатантлари томонидан Ўзбекистон Республикасига мунтазам қатновлар бажарилиши учун эксплуатация рухсатномаларини беради ва ҳаво транспорти орқали хавфли юклар, қурол-яроғ, ҳарбий техника, ҳарбий мол-мулк, портловчи моддалар ва буюмлар, шунингдек, ҳарбий контингентлар транзитини амалга оширишда ваколатли органлар учун хулосалар тайёрлайди;\nҳаво кемалари эксплуатантларига парвозларни амалга оширишлари учун бир марталик рухсатномалар беради;\nпарвозлар хавфсизлигига таҳдид солиши мумкин бўлган фаолият турларини амалга ошириш учун рухсатномалар беради.\nЎзбекистон Республикаси фуқаро авиацияси ҳаво кемалари парвозларининг хавфсизлигини таъминлаш давлат дастурини такомиллаштиришни ва амалга оширишни қуйидаги ҳужжатларни бериш билан таъминлайди:\nҳаво кемалари эксплуатантининг сертификати;\nҳаво кемаларига техник хизмат кўрсатувчи ташкилотлар сертификати;\nфуқаро авиацияси ва экспериментал авиация аэродроми, биргаликда фойдаланиладиган (жойлашган) аэродромлар сертификати;\nЎзбекистон Республикаси фуқаро авиацияси кадрларини тайёрлаш ўқув марказининг сертификати;\nфуқаро ҳаво кемаси рўйхатдан ўтказилганлиги тўғрисида гувоҳнома;\nфуқаро ҳаво кемаси рўйхатдан чиқарилганлиги тўғрисида гувоҳнома;\nэкспериментал ҳаво кемаси давлат ҳисобига олингани тўғрисида гувоҳнома;\nфуқаро ҳаво кемасининг учишга яроқлилик сертификати;\nфуқаро ҳаво кемаларининг радио жиҳозлари сертификати;\nфуқаро ҳаво кемаларининг шовқин бўйича сертификати;\nфуқаро авиациясининг тиббий-учиш эксперт комиссиясини тайинлаш тўғрисида гувоҳнома;\nфуқаро авиациясининг учувчисиз учиш аппаратидан фойдаланишга рухсат тўғрисида хулоса;\nкасбий фаолиятини олиб боришлари учун авиация ходимлари гувоҳномаси;\nушбу кичик бандда кўрсатилган ҳужжатларнинг амал қилишини белгиланган тартибда тўхтатиб қўяди.\nб) Ўзбекистон Республикаси фуқаро авиацияси ва унинг объектларининг хавфсиз фаолият кўрсатишини, шунингдек, авиацияни ноқонуний аралашиш ҳаракатларидан ҳимоя қилиш чораларини амалга ошириш орқали ҳаво кемалари йўловчилари ҳамда экипаж аъзоларининг ҳаёти ва соғлиғи хавфсизлигини таъминлаш соҳасида;\nЎзбекистон Республикасида фуқаро авиациясини ноқонуний аралашиш ҳаракатларидан ҳимоя қилишни таъминлаш давлат дастурини амалга ошириш ва такомиллаштиришни таъминлайди;\nв) парвозлар хавфсизлигини таъминлаш бўйича фуқаро авиацияси фаолияти соҳасидаги сертификатлаш ишларини ташкил этиш ва таъминлаш соҳасида:\nҳаво кемалари эксплуатантларини сертификатлайди;\nҳаво кемаларига техник хизмат кўрсатиш ташкилотларини сертификатлайди;\nфуқаро авиацияси ва экспериментал авиация аэродромларини, биргаликда фойдаланиладиган (жойлашган) аэродромларни сертификатлайди;\nЎзбекистон Республикаси фуқаро авиацияси кадрларини тайёрлаш ўқув марказларини сертификатлайди;\nг) фуқаро авиацияси ва экспериментал авиация фаолияти соҳасида давлат назоратини олиб боришда қуйидагиларга риоя этилишининг давлат назоратини ташкил этиш ва амалга оширишни таъминлайди:\nфуқаро ҳаво кемалари ва учувчисиз учиш аппаратлари парвозларини ташкил этиш, таъминлаш ва бажариш қоидалари;\nфуқаро ҳаво кемаларидан фойдаланиш ва уларга техник хизмат кўрсатиш қоидалари;\nфуқаро ҳаво кемаларини ишлаб чиқариш қоидалари (улардан фойдаланиш жараёнида ушбу кемаларнинг парвозлари хавфсизлигига таъсир қилувчи ишлаб чиқариш камчиликлари аниқланган тақдирда);\nфуқаро авиацияси ва экспериментал авиация аэродромларини, биргаликда фойдаланиладиган (жойлашган) аэродромлардан фуқаро ҳаво кемалари парвозлари хавфсизлигини таъминлаш бўйича фойдаланиш қоидалари, шунингдек, йер устидаги асбоб-ускуналаридан фойдаланиш қоидалари;\nфуқаро ҳаво кемаларининг парвозлари хавфсизлигини ва авиация хавфсизлигини таъминлаш соҳасида авиация ходимларини тайёрлаш қоидалари (шу жумладан, ходимларни текшириш ва уларга ишлашига рухсат бериш);\nфуқаро ҳаво кемаларининг учишга яроқлилик нормалари;\nфуқаро авиацияси ва экспериментал авиация аэродромларининг фойдаланишга яроқлилик нормалари;\nфуқаро авиацияси ва экспериментал авиация ходимларини тиббий кўрикдан ўтказиш қоидалари;\nЎзбекистон Республикаси ҳаво ҳудудидан фойдаланиш ва ҳавода ҳаракатланишни ташкил этиш ва хизмат кўрсатиш қоидалари;\nЎзбекистон Республикаси авиация алоқа тизимлари ва аэронавигация воситалари ишончли ишлашини таъминлаш қоидалари;\nпарвозларни метеорологик таъминлаш қоидалари;\nҳаво кемалари ва махсус транспорт воситаларининг аэродром перронида ҳаракатланишини бошқариш ва ташкил этиш қоидалари;\nаэродром эксплуатанти томонидан ҳаво кемаларининг қуш ва ёввойи ҳайвонлар билан тўқнашиш ҳолатларининг олдини олиш тадбирларини бажариш;\nпарвозлар хавфсизлигига таҳдид солиши мумкин бўлган фаолиятни амалга ошириш қоидалари;\nпарвозлар хавфсизлигига таҳдид солувчи объектларни белгилаш қоидалари;\nҳаво транспортида йўловчи, багаж, юк (хавфли юк) ва почта ташиш қоидалари;\nфуқаро авиациясининг тегишли ташкилотларида парвозлар хавфсизлигини бошқариш тизимини жорий қилиш ва унинг фаолият кўрсатиши;\nЎзбекистон Республикасига фуқаро авиациясининг ноқонуний аралашиш ҳаракатларидан авиация хавфсизлигини таъминлаш бўйича нормалари, қоидалари ва тартиби;\nпарвозларнинг қидирув, авария-қутқарув таъминоти қоидалари;\nЎзбекистон Республикасига парвозларни амалга оширувчи хорижий давлатлар эксплуатантларининг парвозларни амалга ошириш қоидалари;\nд) халқаро ташкилотларда Ўзбекистон Республикаси фуқаро авиацияси манфаатларини ифода этиш соҳасида:\nпарвозлар хавфсизлиги ва авиация хавфсизлиги соҳасида Ўзбекистон Республикаси имзолаган меморандумларни амалга ошириш, стандартлар ва тавсияларни жорий қилиш масалалари бўйича Халқаро фуқаро авиацияси ташкилоти (ИКAО) билан ҳамкорликни амалга ошириш;\nAгентлик ваколатларига киритилган масалалар бўйича бошқа давлатларнинг тегишли ташкилотлари билан алоқаларни белгиланган тартибда амалга ошириш, ўз ваколатига тегишли бўлган Ўзбекистон Республикасининг халқаро шартномалари бажарилишини таъминлаш;\nпарвозлар хавфсизлиги ва авиация хавфсизлигини таъминлаш масалалари бўйича халқаро ташкилотлар ишида, конференцияларда ва семинарларда иштирок этиш, норматив-ҳуқуқий базани, ҳаво кемаларидан учиш ва техник фойдаланиш, ҳаво навигациясини, ҳавода ҳаракатни ташкил қилиш, фуқаро авиацияси инспекторлари таркибини тайёрлашни такомиллаштириш.\nКаталогни юклаб олинг\t0.30 Мб\nСаҳифанинг охирги янгиланиш санаси: 22.11.2021 16:43:24


Fergana.uz - Халқ қабулхоналарига Cobalt автомобиллари топширилди amCharts examples\nХалқ қабулхоналарига Cobalt автомобиллари топширилди\n2019-01-26 17:40:09 73\nЎзбекистон Республикаси Президентининг шаҳар ва туман Халқ қабулхоналарига Cobalt автомашиналари топширилди.\nТадбирда Фарғона вилояти ҳокимининг биринчи ўринбосари Акмалхон Ортиқов, вилоят Халқ қабулхонаси мудири Робияхон Маҳмудова, Давлат хизматлари агентлиги вилоят бошқармаси бошлиғи Раъно Бойқўзиева, прокуратура, ички ишлар ҳамда солиқ идоралари ходимлари қатнашди.\nВилоятда айни пайтда 4 та шаҳар ва 15 та туман Халқ қабулхонаси аҳолига самарали хизмат кўрсатмоқда. Ўтган давр давомида уларнинг моддий-техник базасини мустаҳкамлаш мақсадида бир қатор ишлар амалга оширилди. Шаҳар ва туман Халқ қабулхоналарига Cobalt автомобиллари топширилиши ҳам соҳага қаратилаётган доимий эътибор ифодаси бўлди.\n— Аҳоли муаммолари билан ишлаш тизимини янада такомиллаштириш чора-тадбирлари тўғрисидаги Президент фармони билан Халқ қабулхоналарига қўшимча ҳуқуқ ва вазифалар юкланди, — дейди вилоят Халқ қабулхонаси мудири Робияхон Маҳмудова. — 2019 йил 1 февралдан Халқ қабулхоналари муаммоларни уйма-уй юриш орқали аниқлайди ва ҳал қилади. Замонавий хизмат автомашиналари чекка қишлоқларда ҳам аҳолига сифатли хизмат кўрсатиш имконини беради.


Мирзиёев Тошкентда ДХХ учун махсус қурилган бинода илк видеоселектор ўтказди (ВИДЕО)\n15 апрел 2021, Тошкент вақти: 03:52\nМирзиёев ДХХ янги биносини бориб кўрди, 25 декабрь, 2018 йил. ("Ўзбекистон24" телеканали кўрсатувидан олинган сурат)\nПрезидент Шавкат Мирзиёев 25 декабрь куни Давлат хавфсизлик хизмати (ДХХ) учун махсус қурилган янги бинода кенгайтирилган йиғилиш ўтказди. Бу Мирзиёевнинг йил бошидан бери бошдан-оёқ янгиланган ДХХ (собиқ МХХ) тузилмаси билан ўтказган илк видеоселеторидир.\n«Ўзбекистон 24» телеканалининг «Ахборот 24» дастурида хабар қилинишича, президент 25 декабрь куни президент ДХХ учун қурилган махсус бинога борган.\nКўрсатувда янги бино олдидаги катта майдонда ДХХ махсус кучлари президент учун ҳарбий тайёргарлик машғулотлари ва техникани намойиш қилгани акс этади.\nРасмий хабарда айтилишича, хавфсизлик кучлари билан видеоселектор йиғилиши олдидан президент ДХХ махсус бўлинмалари ҳарбий хизматчилари билан суҳбатлашган ва уларга яратилган шарт-шароитлар билан танишган.\nПрезидент матбуот хизматининг хабар қилишича, кенгайтирилган йиғилишда Олий Мажлис палаталари раҳбарлари, Президент девони вакиллари, ҳукумат аъзолари, ДХХ шахсий таркиби, вазирлик ва идоралар раҳбарлари қатнашган.\nВидеоселектор орқали тадбирни Қорақалпоғистон, Тошкент шаҳри ва вилоятлардаги маҳаллий давлат ҳокимияти ва бошқарув органлари, ҳуқуқ-тартибот идоралари раҳбарлари кузатди.\nРасмий хабарда айтилишича, президент ўз нутқида асосий эътиборни қайта тузилган тузилманинг ишини яхшилаш, ДХХнинг бошқа давлат идоралари билан ҳамкорлигини кучайтиришга қаратган.\nБундан ташқари, "қилмишига чин дилдан пушаймон бўлгани ва ёт ғоялардан тўғри йўлга қайтгани учун жазони ўташ муассасаларидан озод қилинган экстремистик ташкилотларнинг собиқ аъзолари ва тарафдорларини нормал ҳаётга қайтариш" масаласини алоҳида тилга олган.\nШу йилнинг 19 январида Шавкат Мирзиёев, ҳокимиятга келганидан бир йил ўтиб, Ўзбекистон собиқ миллий хавфсизлик хизмати (МХХ) - шу кундаги Давлат хавфсизлик хизматини (ДХХ) илк бор танқид қилганди.\nУнга қадар бу структура, марҳум президент Ислом Каримов асос солганидан кейинги қарийб 30 йиллик фаолияти, дахлсиз ва ўзгаришсиз қолди.\nАна шу нутқида президент тез орада МХХни тугатишини билдирган ва тузилманинг 23 йиллик раиси Рустам Иноятов ҳам орадан 11 кун ўтиб, ишдан олинганди.\nШу йилнинг 14 мартида эса президент “Ўзбекистон Республикасининг давлат хавфсизлиги тизимини такомиллаштириш чора-тадбирлари тўғрисида”ги фармонни имзолади.\nШу ҳужжатга биноан собиқ Миллий хавфсизлик хизмати номи "Давлат хавфсизлик хизмати", деб ўзгартирилган, 5 апрель куни эса “Давлат хавфсизлик хизмати тўғрисида” қонун қабул қилинди.


Европалик кексалар йил охирагача кўчага чиқолмаслиги мумкин - Hidoyat.uz\nЕвропалик кексалар йил охирагача кўчага чиқолмаслиги мумкин\nАсосий саҳифа Янгиликлар Дунё янгиликлари Европалик кексалар йил охирагача кўчага чиқолмаслиги мумкин\nЧоп этилди Aprel 14, 2020 Европалик кексалар йил охирагача кўчага чиқолмаслиги мумкинda fikr bildirishni o'chirish\nЕвропа мамлакатларида кексаларни коронавирусдан ҳимоялаш учун уларни ажратиб қўйиш режимини 2020 йилнинг охиригача чўзиш керак. Еврокомиссия раиси Урсула фон дер Ляйен Bild нашрига берган интервьюсида ана шундай фикрни билдирди.\n“Вакцина йўқ экан, кексалар билан алоқани максимал даражада чеклашимиз зарур”, – деди у. Ляйеннинг айтишича, янги коронавирусга қарши вакцина йил охирида, айнан Европадаги лабораторияда пайдо бўлиши мумкин. Эмлаш тезроқ амалга ошиши учун эса ишлаб чиқарувчилар билан музокаралар аллақачон бошлаб юборилган.\nЧеклов биринчи навбатда қариялар уйларида яшайдиганларга тегишли, чунки айнан шу жойларда коронавирус тез тарқаляпти.\n“Бунинг қийинлигини биламан, бироқ бу ҳаёт-мамот масаласи. Биз интизомли ва сабрли бўлишимиз даркор”, – дея таъкидлади Еврокомиссия раиси.\nЭфиопияда чигирткалар туфайли очарчилик юз бериши мумкин


‘Art Represent’: Бурқа тилга кирганда... - BBC O'zbek\n‘Art Represent’: Бурқа тилга кирганда...\nАфғонистонлик ёш ижодкор Малина Сулаймоний ёзув, товуш ва видеотасвир ёрдамида бурқани сўйлатган ва илк бор Буюк Британияда ташкил қилинган кўргазмаси худди шундай номланади.\nБор-йўғи 25 ёшда бўлган Малина асли Афғонистоннинг энг беқарор иккита вилоятидан биттаси ва Толибон ҳаракатининг асосий истеҳкомларидан бири бўлган Қандаҳордан.\nҲозир Голландиянинг Амстердам шаҳрида истиқомат қилади.\nУ қарийб чорак асрлик урушлар гирдобидан етишиб чиққан ва асарлари халқаро миқёсда тан олинган саноқли афғонистонлик хотин-қиз ижодкорлардан бири.\nМалина Тасвирий санъат бўйича сабоғини Покистонда олади, аммо, ўзининг эътироф этишича, кўпроқ кўча санъати ўзи учун ҳақиқий мактаб вазифасини бажаради.\nКатта ижод оламига ҳам у илк қадамларини Қандаҳорда, кўча рассоми сифатида қўяди ва худди шу ерда халқаро эътиборга тушади.\nАйниқса, Афғонистондаги хотин-қизларнинг ўрни, нотенглик ва тазйиқлардан сўзловчи қуп-қуруқ устихонга кийдирилган бурқа образи кўпчилик ижод аҳлининг хос эътирофига сабаб бўлади.\nСанъаткор сифатида Малинанинг “мен”ини акс эттирувчи ўзига хос образлардан бирига айланади.\nБританиядаги “Art Represent” ижодий маркази кўмаги билан 28 май куни Лондон шарқида очилган ва 27 август кунига қадар давом этувчи кўргазмаси эса, Малина Сулаймоний карьерасидаги янгича йўналишни ўзида акс эттиради.\nМалина оҳанг, тасвир ва ёзув уйғунлигида “бурқа” шаклининг моҳияти қанчалик ўзгаришга юз тутиши мумкинлигини кўрсатишга ҳаракат қилади.\nКобулу Амстердам манзараларидан ҳам фойдаланиб, қоришиқ санъати орқали афғонларнинг орзу-умидларидан сўзлашга уринади.\nАйнан ўша йиллари бурқа Толибон тузумининг хотин-қизларга нисбатан тазйиқона муносабатининг рамзига ҳам айланган.\n“Art Represent” эса, айнан турли можаролардан азоб чеккан истеъдод соҳибларига минбар яратишни мақсад қилган. Худди шу боис ҳам, ўзининг танловида асосий эътиборини ижодкорларнинг кечмишларидан кўра, яратган асарларнинг қанчалик ўзига хослигига қаратади.


"Сиз ўзингиз ватан учун нима қилиб қўйдингиз?" | Azon.uz - Ахборот-таҳлилий портал\n2019 йил 13 декабр, жума\n"Сиз ўзингиз ватан учун нима қилиб қўйдингиз?"\n1462 08:05 14.11.2017\nБаҳс ва суҳбатларда бирор соҳадаги масъул шахслар ё улар жавобгар бўлган ишлардаги камчиликлар холис танқид остига олинса, айримлар "ўзинг нимани қойил қилдинг?" қабилида ҳақиқатни айтаётган инсоннинг оғзини ёпишга уринишади. Мана шундай фаросат эгаларига айтадиган гапим бор.\nВатан учун бирон нима қилиш дегани бу оламшумул ҳаракат-у кинолардаги сохта қаҳрамонликлар эмас. Ҳар қандай касб эгасининг ҳалол бажарган иши ўзи бир қаҳрамонлик. Ҳаттоки, иш тополмай, маошсиз ва "вақтинча ишсиз" мақомида юрган инсоннинг бирор жиноятга қўл урмай, жамиятга зиёни тегмаётгани ҳам ватан учун қилинаётган буюк иш. Ҳар ким ўз сабри, қобилияти ва лавозими чегарасида бирор юмушни бажаради.\n• Кўча тозаловчисининг ҳамма ухлаб ётган пайтда, тонг отмасдан йўлларни покиза қилиб қўйиши қайсидир тадбиркорнинг янги иш жойлари яратишидан кам қаҳрамонлик эмас.\n• Бирор шифокорнинг беморларни сидқидилдан даволаши бирор ҳокимнинг шаҳар ё вилоятни ривожлантиришидаги ҳаракатларидан кўра кам олқишланадиган иш эмас.\n• Ўқитувчининг ўз ишини профессионал бажариши бирор раҳбарнинг мамлакат ривожланиши учун қилаётган жонбозлигидан паст баҳоланадиган юмуш эмас.\nШунчаки, одамлар кўпинча ОАВда кўп тилга олинадиган, экранларда кўп кўриниш берадиган инсонларни (артистми, спортчими, машҳур тадбиркор ё раҳбарми) олқишлашга, уларни қаҳрамон сифатида кўришга ўрганиб қолган. Аммо, бир чеккада ўз ишини индамай, виждонан ва муҳсинлик билан бажараётган қаҳрамонлар ён-атрофимизда. Сиз-у биз уларни ҳар куни кўча-кўйда, ошхоналарда ё бозорларда учратамиз. Ўша буюк қаҳрамонларнинг қайсидир бири автобусга чиқаётган, яна қайсидир бири ярим кило гўшт олаётган ва яна бири шунчаки пиёда ўйланиб кетаётган бўлади. Фақатгина уларни ТВда ё интернетларда кўрмаганимиз учун танимаймиз, менсимаймиз.\nШу сабабли, қайсидир камчиликни бартараф этишни кўзлаб, ўринли танқидий фикр айтган ҳар қандай инсонни тергашдан, "ўзинг нима қилиб қўйдинг" қабилида овозини ўчиришга уринишингиздан олдин бир оз ўйлаб олинг.\nЭҳтимол, шу инсон юрт учун катта иш қилгандир. Эҳтимол, шу инсон ўша буюк қаҳрамонлардан биридир.\nСўровнома натижалари (1417 та овоз):\nҚаршиман, чунки бу қимор (1333) 94.1%\nМенга фарқи йўқ (41) 2.9%\nЯхши бўлади (43) 3%


Йиллик 3,3 миллиард куб метр табиий газ босимини ошириш қувватига эга станция ишга туширилди\nЭнергетика 28 март 2021 50\n«Ўзбекнефтгаз» АЖ томонидан Муборак нефть ва газ қазиб чиқариш бошқармасига қарашли «Зеварда» конидаги сиқув компрессор станциясининг 2-навбати ишга туширилди.\nҚурилиш ишлари «Enter Engineering» (Сингапур) компанияси томонидан амалга оширилди. Замонавий газ-турбина ускуналари ва компрессорлар «Baker Hughes General Electric» (АҚШ), «Моторсич» (Украина), «Akcelik» (Туркия), «Denair Energy» (Хитой) компаниялари томонидан етказиб берилди.\nҚашқадарё вилоятининг Миришкор туманида жойлашган «Зеварда» конидаги сиқув компрессор станциясининг янги қурилган паст босимли газларни ўзлаштиришга мўлжалланган 2-навбатини ишга туширишга бағишланган тантанали очилиш маросими ўтказилди.\nТантанали маросимни «Ўзбекнефтгаз» АЖ Бошқаруви раиси Меҳриддин Абдуллаев очиб берди ва ушбу сиқув компрессор станцияси қурилишида меҳнат қилган барчага миннатдорчилик билдирди.\n– Янги сиқув компрессор станцияси йилига 3,3 миллиард куб метр табиий газ босимини ошириш қувватига эга ҳамда газ таркибидаги суюқ компонентларни ажратиб олиш учун газни комплекс тайёрлаш қурилмасига етказиб беришга хизмат қилади ва кунлик қўшимча 1,5 миллион куб/метр (йиллик 480,0 миллион куб/метр) газ қазиб олишга эришилади, – деди Меҳриддин Абдуллаев.\nУшбу сиқув компрессор станциясининг 2-навбати 2 та агрегат орқали «Зеварда» кони қудуқларининг саноат миқёсидаги паст босимли табиий газлари босимини кўтариб, «Зеварда» сиқув компрессор станциясига узатиб бериш ва бу орқали табиий газ қазиб чиқариш ҳажмларини оширишга хизмат қилади.\nСиқув компрессор станциясининг барқарор ишлашини таъминлаш учун 2021 йилда «Зеварда» конида қўшимча 9 та янги қудуқни бурғилаш, узунлиги 5,2 километр газ коллекторини қуриш ва кондан йиллик 2,9 миллиард куб метр табиий газ қазиб олиш режалаштирилган.\nУшбу объектни барпо этиш натижасида, «Зеварда» конидаги табиий газ қазиб чиқариш жараёнлари тўлиқ автоматлаштирилган ҳолда назорат қилиниши билан бир қаторда, ушбу кон бўйича кунлик табиий газ қазиб чиқариш ҳажмларини 1,5 миллион куб метрга ошириш имконияти яратилди.\nМаълумот учун, «Ўзбекнефтгаз» АЖ томонидан «Зеварда» кони ҳудудида кўп йиллар давомида олиб борилган геология-қидирув ишлари натижасида 305 миллиард куб/метр атрофида табиий газ ҳамда 18,0 миллион тоннадан ортиқ газ конденсати захиралари мавжудлиги аниқланган.\nУшбу кон ва ундаги қудуқларнинг жорий ҳолатида Муборак нефть ва газ қазиб чиқариш бошқармаси томонидан 2,27 миллиард куб/метр табиий газ ва 46,6 минг тонна газ конденсати қазиб олинади.\nБошқарма томонидан 2021 йилда 16,8 миллиард куб/метр табиий газ, 109 минг тонна нефть, 310,7 минг тонна конденсат қазиб олиш режалаштирилган.\nҚазиб олинаётган табиий газ қувурлари орқали «Муборак» газни қайта ишлаш заводига ҳамда нефть ва конденсат хомашёлари «Бухоро» нефтни кайта ишлаш заводига етказиб бериляпти.\nТаъкидлаш керакки, «Зеварда» конини ишлатиш жараёнида қатлам ва қудуқ устки босими кескин равишда тушиб бориши натижасида, 2007 йилда конда 1-сонли сиқув компрессор станцияси ишга туширилди.\n«Зеварда» кони 1968 йилда очилган бўлиб, дастлабки табиий газ захираси 305 миллиард куб/метрни ҳамда конденсат захираси 18 миллион тоннани ташкил этган. Конни ишлатиш давомида 136 та қудуқ бурғиланиб, ҳозирги кунда 82 та қудуқ ишлатилмоқда, деб хабар беради «Ўзбекнефтгаз» АЖ матбуот хизмати.\nЭслатиб ўтамиз, ушбу бошқарма томонидан табиий газ қазиб чиқариш ҳажмларини ошириш мақсадида, «Денгизкўл» конида ҳам янги сиқув компрессор станцияси барпо этиляпти.


Оролнинг қуриган ҳудудида ўрмон яратилиши йўлида: Мўйноқда саксовул экилмоқда – Газета.uz\nЁшлар Иттифоқи ташаббуси билан бир гуруҳ ёшлар Мўйноқ туманидаги Орол денгизининг қуриган ҳудудида саксовул экиш акциясида қатнашди.\n15 январ 2020, 14:29 Жамият\nИлгари Қорақалпоғистонга бормагандим. Ўзбекистон фуқароси сифатида аслида бундан уялишим керак. Лекин йўл тушмаса, иш бўлмаса шунчаки бориш қийин — масофа узоқ ахир. Шунинг учун Ёшлар Иттифоқи томонидан Мўйноққа бирга бориш таклифини ортиқча ўйланмай қабул қилдим.\nЎзбекистоннинг кўп жойларида бўлганман. Шунинг учун мендан қаерда меҳмондўстлик юқори деб кўп сўрашади. Бу саволга жавоб бериш қийинроқ. Сабаби ҳамма жойнинг урф-одатлари ўзига хос.\nҚорақалпоғистонда ҳам меҳмонни ниҳоят даражада ардоқлашар экан. Улар кўрсатаётган эътибор ва тавозедан хижолат бўла бошлайсан ҳатто.\nНукус аэропортидан тўғри Мўйноққа қараб юрдик. Икки йил олдин туман марказига келганларнинг айтишича, бу ерда ошхона ҳам бўлмаган. Ҳозир Мўйноқ анча чиройли кўринишга келган. Турли емакхоналар, меҳмонхоналар очилибди.\nТушликдан сўнг навбати билан иккита жойда Ёшлар Иттифоқи раиси Алишер Саъдуллаев билан учрашув ўтказилди. Шундан кейин чет овулларга қараб йўл олдик.\nТумандаги 11-мактаб ҳовлисида бир гуруҳ фуқаролар Саъдуллаевни кутиб турарди. Улар билан суҳбат давомида аҳолини қийнаётган муаммолар тингланди, ҳал қилиш бўйича кўрсатмалар берилди. Шу ўринда бир нарсани айтиб кетай. Алишер Саъдуллаев муаммосини айтган одамларга ўзининг қўл телефон рақамини берди. Масалангиз ҳал бўлмаса, қўнғироқ қилиб айтинг деди. Алишернинг ушбу ҳарракатини бугунги кун раҳбарларининг аксарига керак бўлган жиҳат сифатида кўрдим.\nЭртаси куни биз Мўйноқ марказидан 60 км узоқликда бўлган масканга қараб йўл олдик. Биз юрган йўлларда илгари Орол денгизи сувлари бўлган. Энди эса денгиздан эсдалик сифатида чиғаноқлар ва тузли чўл қолди холос.\nФавқулодда вазиятлар вазирлиги томонидан ташкил этилган масканда «Халқаро пресс клуб» семинари ўтказилди. Тўғридан-тўғри эфирда узатилган дастурни кўпчилик кўрди бизнингча.\nШундан сўнг саксовул экишга йўл олдик. Ҳаво ўта совуқ. Бунақасини илгари кўрмаганман. Қисқа муддат ичида қарийб 300 киши 3 гектарга яқин жойга саксовул экиб чиқди.\nСаксовул экиш олдидан ерни қазувчи мосламани ҳам навбати билан ишлатиб кўрдик. Яхши ниятлар билан кўчатларни экдик.\nШунингдек махсус самолётда саксовул уруғлари сепиб чиқилмоқда. Бизга маълумот беришларича, тўртта самолёт айнан шу юмушга сафарбар этилган.\nОрол денгизини қайтариш имконсиз. Бу бизнинг қўлимиздан келмайди. Аммо денгиз қуриган ҳудудда ўрмонзор ташкил қилиш қўлимиздан келади. Шу йўлда ҳаракат қилсак, кўзлаган мақсадимизга етишамиз.\nТемур Аъзам, Тошкент-Нукус-Мўйноқ-Тошкент


Kutubxona - Irene Dishe. “Alisa” (hikoya) / Kiril\nSiz shu sahifadasiz: Irene Dishe. “Alisa” (hikoya) / Kiril\nМуаллифИрене Дише Асар номи“Алиса” (ҳикоя)\nТилЎзб Нашриёт«Китоб дунёси» газетасидан олинди ТаржимонМирзаали Акбаров (Олмончадан) Ҳажм18KBБезатишUzgen (admin@kutubxona.com) Қўшилган2014/03/27 Манбаhttp://www.ziyouz.com/index...\nУруш аввалига фақат суҳбатлар мавзуси эди, кейинчалик у шаҳардаги оила соҳиблари учун ҳам аҳамиятли жойга айланди – улар урушга отландилар. Оталар ҳалок бўлиб, ўринларидан турмаётган бир пайтда эса уруш нафрат манбаи бўлди-қолди, уни энди бошқача ном билан атаб бўлмас, у норозилик ва чексиз кулфатга сабабчи эди. Ана шундай бир пайтда Антоннинг онаси ўғли ўн ёшга тўлганда, туғилган кунига атаб ўзи совға қилган оқ-шоколадранг, кўк кўзли уй қуёни билан қизиқа бошлади. Антон қуёнчага «Алиса» деб ном берган эди, чунки барча обрўли кишиларнинг исмлари «А» ҳарфи билан бошланарди: отасининг исми Андреас, онасининг исми эса Анна эди. Дадаси урушда ҳалок бўлганидан бери Алисанинг номи шунчаки «қуёнча» бўлиб қолди. Унинг юнги шу қадар майин ва юмшоқ эдики, Антоннинг дарду ҳасратлари бир зумда унга «сингиб» кетарди.\nБу йил қишнинг қаҳратон совуғи эрта бошланди. Бир неча ҳафтадан буён улар эски картошкаю карам билан тирикчилик қилиб келишарди. Тақвимга бундоқ қарашса, эрта-индин «рождество» байрами, ертўлада эса ҳеч вақо йўқ, ҳамма ёқ шип-шийдам. Сезиб турибди, ойиси бугунги кечки овқат учун Алисани кўз остига олиб қўйган. «Қуёнчани бир мазза қилиб ейлик», деганди у. Антон бунга қаршилик қилмади. Чунки у ойисининг уй ишларини бажараётиб, тез-тез чарчаб қолаётганини сезиб юрарди. Ойиси беҳад озиб кетган, эгнидаги кўйлаги қоқсуяк танасига ёпишиб турар, эндигина ўттизга кирган бўлса-да, тим қора сочларининг у ер-бу ерига оқ оралай бошлаганди.\nБола қассобхонага яқинлашган сайин қуёнчани нақадар оғир мусибат кутаётганини англай бошлади. Ниҳоят, у йўл чеккасидаги каттакон бир тош устига ўтириб олди-да, саватнинг бир четини қия очиб, жониворга аста назар ташлади. Уй қуёни қоронғида димиқиб қийналганидан оғир нафас оларди. Антон саватга қўл суқиб, уни сийпалади. Қуёнчанинг майин юнгларини силаркан, меҳри товланди. «Йўқ, йўқ, йўқ!» – кўнглидан ўтказди Антон. Ва шу дамда унинг қўллари ўз-ўзидан беихтиёр сават қопқоғини очди, қуёнчани даст кўтариб, уни йўл четидаги бутазорга қараб улоқтирди. Алиса бўлса, нима қилишини билмай, буталар орасида ҳайрон туриб қолди. Қочиб кетишни-ку, хаёлига ҳам келтирмасди. Шунда Антон:\nАнтоннинг бақириб йиғлаганини эшитиб, шу яқин орадаги уйда яшовчи бир кекса киши қўрқиб кетди ва нима гаплигини билгиси келди. Қария нафақага чиққан қишлоқ почтачиси бўлиб, у ҳамон собиқ почта либосини эгнидан ечмай кийиб юрарди. У болани таниб қолди. «Ё раббим, нима бўлди?», сўради қария боладан, шиппакда ҳаллослаб унинг ёнига етиб келгач.\n– Xўш, менинг кичик аскарим, иш деган мана бундай бўпти, – қария шундай деб, уй қуёнини Антоннинг қўлига тутқазди. – Ана энди «рождество»да ажойиб зиёфат бўладиган бўлди!\n– Xўш, хизмат? – деди қассоб болага юзланиб.\n– Ажойиб ғоя! – деди қассоб гўё хурсанд бўлиб. – Ҳақиқатан ҳам! Гарчанд мутахассис сифатида қўлинг билан уй қуёнининг гўшти орасида ўхшашлик йўқлигини эътироф эцам ҳам, бу ишни қила оламанми?!\nУ ўйланганича Антоннинг пештахта устида турган оппоқ қўлини пайпаслаб кўрди. «Хийла мускулли экан, яхшилаб боқилган. Эҳтимол, шундай қилганинг яхшидир...», деб қўйди у.\n– Ҳа-я, – деди қассоб хаёл суриб, – ҳозир бу ердаги аҳволни ўзинг кўриб турибсан. Катта шаҳарлардагидан сира қолишмайди. Шундай экан, қўлингни бомба ёки мина парчаси юлиб кетди, деб алдасак ҳам бунга ҳамма чиппа-чин ишонади. Менга буни акам хатида ёзган эди. Бироқ, у бизнинг бу ердаги аҳволимизни билмайди-да. Қанчалик қўрқиб яшаётганимизни, қанчалик тушкун кайфиятда эканлигимизни у қаёқдан билсин? Эҳ, бу албатта ҳазил, – қассоб бирдан қўрқиб кетди. Ахир, бунақанги гапларни гапиришга унинг умуман ва ҳеч қандай ҳаққи йўқ эди-да. «Уруш одамларга қандайдир кўнгилсизликлар олиб келаётган экан, бу – «дефетизм»(ғалабага ишонмаслик, умидсизлик – таржимон.)нинг классик кўриниши, холос. Бу нарсага полиция аралашиб, нохушликлар келиб чиқиши мумкин, авахтага олиб бориб тиқиб қўйишлари ҳам ҳеч гап эмас».\nХуллас, колбаса айниб қолаёзган, аммо Антонлар оиласи ундан заҳарланиб ўладиган даражада эмасди. Улар нари борса, қорин оғриғига йўлиқиши мумкин эди, холос. Колбасани кўриб, қувонишларини айтмайсизми? Сосискани ташлаб юбормай, шундай йўл тутгани жуда оқилона иш бўлди-да. Бу яхши иш бўлмаса-да, ҳарқалай «ёмон иш» ҳам эмасди.\nАнтон узоқ ўйлаб ўтирмасдан қуённи қўйиб юборди. Бу орада баҳор бошланди. Энди Алиса ҳам ризқ-насибасини қаердан топиб еса ер... кўнглидан ўтказди у.\n"http://www.kutubxona.com/wiki/index.php?title=Irene_Dishe._“Alisa”_(hikoya)_/_Kiril&oldid=14345" dan olindi


Беморлар ҳақидаги маълумотни ошкор қилиш қонунга зидми? — Teletype\nШахсга доир маълумот ўзи нима? Шифокор сири-чи? Қайси ҳолда шифокор сирини ошкор этишга йўл қўйилади? каби саволларга жавоб бериш орқали масалага бироз ойдинлик киритишни лозим деб топдик.\nШахсга доир маълумот — муайян жисмоний шахсга тааллуқли бўлган ёки уни идентификация қилиш имконини берадиган ахборотдир. Унга шахснинг фамилияси, исми, отасининг исми, туғилган йили ва жойи, манзили, абонент рақами, касби тўғрисидаги ва бошқа маълумотлар киради.\nМасалан, юқумли касалликлар тарқалиши, ялпи заҳарланиш\nва зарарланиш хавфи таҳдид солганида, шифокор сири ҳисобланган маълумотларни фуқаронинг розилигисиз ошкор қилишга йўл қўйилади.\nБуюк Британияда шифокор беморнинг розилигисиз унга тегишли бўлган махфий ахборотни, агар ушбу ахборот жамоат манфаатларига таъсир қилса, ошкор қилишига йўл қўйилади. Бироқ АҚШда ҳам Буюк Британияда ҳам ушбу қарор етарлича асосларга эга бўлмаса, бемор уни судга беришга ҳақли.\nЮқоридагилардан келиб чиқиб, шифокор томонидан беморнинг розилигисиз у ҳақидаги маълумотни фақат маълум шахслар доирасига ошкор қилиш мумкин деган хулосага келиш мумкин. Ўз навбатида бундай ахборотнинг ўзгага берилиши у ҳақида маълумот ошкор қиланаётган шахснинг ҳуқуқлари бузилишига олиб келмаслиги лозим.


Буюк Британия ЕИ билан Brexit музокараларининг 5-босқичини бошлайди\n13:05 / 09.10.2017\nБуюк Британия бош вазири Тереза Мэй ЕИ билан Brexit шартларига доир музокараларда ижобий натижага эришишга ишонмоқда. Бугун, 9 октябрда Брюсселда музокараларнинг бешинчи босқичи бошланади. Бу ҳақда у душанба куни Британия парламентининг умумпалатасида нутқ сўзлаганида эълон қилади. Бош вазир нутқининг айрим қисмлари ТАСС агентлигига Мэй котибияти томонидан келиб тушган.\nБритания бош вазири Лондон Брюссель билан "музокараларнинг кейинги босқичини сабрсизлик билан кутаётганини" билдиради. Бунда у "тўп ЕИ томонида" эканини таъкидлайди.\nГап музокараларнинг иккинчи босқичига ўтиш ҳақида бормоқда. Унда Буюк Британия ва ЕИнинг келгуси муносабатлари шакли, хусусан савдо соҳасидаги ҳамкорлиги муҳокама қилинади. Лондон бу босқични имкон қадар тезроқ бошлашни хоҳламоқда, Брюссель эса, бунинг учун вақт келмаганини айтмоқда.\nШунга қарамай, Мэй кўтаринки кайфиятда. У ЕИдан ижобийжавоб олишга ишонмоқда.\n"Мустақил Бирлашган қироллик ва кучли ҳамда муваффақиятли ЕИ билан янги, чуқур ва ўзига хос ҳамкорлик бизнинг мақсадимиз ва европалик дўстларимизга таклифимиздир", - деб ҳисоблайди Мэй.\nШу билан бир қаторда Мэй музокаралар "ҳар доим ҳам силлиқ ўтмаслигини" тан олмоқда, бироқ, унинг фикрича, "дўстлик ва ҳамкорлик руҳи" якуний ижобий натижага олиб келади.\nТрамп Буюк Британияга ташрифи вақтида қиролича билан учрашади\n23:20 / 20.06.2018


«Танҳо қайиқ» Орол фожиасидан ҳам ортиқ муаммолар ҳақида ишланган фильм — «Ўзбеккино» » Muzlik.uz - O‘zbekiston yangiliklari\n«Танҳо қайиқ» Орол фожиасидан ҳам ортиқ муаммолар ҳақида ишланган фильм — «Ўзбеккино»\nКинорежиссёр Нозим Тўлахўжаев «Ўзбеккино» Миллий агентлиги буюртмаси асосида «Танҳо қайиқ» бадиий фильмини суратга олди. Бу ҳақда агентлик ахборот хизмати хабар бермоқда. Киноасар сюжетига кўра, Орол бўйидаги кимсасиз овулда кекса бир қайиқсоз ёлғиз яшайди. У теварак-атрофдаги овуллардан бекорчи ёш-ялангни ёнига олиб, уларга ота-боболардан қолган бу қадимий касбни ўргатади ва шунинг баробарида чин инсонийликдан сабоқ беради. Денгиз эса юзлаб чақирим нарига кетиб қолган. Лекин қария бир кунмас-бир кун унинг сувга тўлажагига ишонади. Бу шунчаки орзу ёхуд ҳавойи ишонч эмас. Чолнинг қатъий фикрича, «бунинг учун биз — одамлар ҳалол, инсофли ва олижаноб яшамоққа аҳд қилсак, кифоя». "Газета.uz"да реклама Фото: Фильмдан лавҳа. Фильм ижодкорларининг таъкидлашича, Орол фожиаси — бир баҳона, асар аслида инсон қалбининг дағаллашиб, қуриб-саёзлашиб борувидан пайдо бўладиган фалокатлар ҳақида. Картинада Ражаб Адашев, Гулсанем Абатбаева, Бунёд Раҳматуллаев, Мурод Насимов, Озодбек Хуррамов, Сарвар Илҳомов, Бобур Йўлдошев, Шодия Абдуқодирова, Дилором Каримова каби актёрлар рол ижро этган. Унинг умумий бюджети 1 миллиард 700 миллион сўмни ташкил этади. Фото: Фильмдан лавҳа. «Танҳо қайиқ» бадиий фильмининг постановкачи оператори — Оскар Бахтеев, постановкачи рассоми — Шуҳрат Абдумаликов, бастакори — Дмитрий Янов-Яновский. Фильм томоша учун тайёр, аммо премьера санаси белгиланмаган.\nОрол денгизининг қуриб қолган тубидаги кемаларга ном берилади


ИнтерФУТБОЛ :: Анонс: «ИнтерФУТБОЛ»нинг 71-сонида\nАнонс: «ИнтерФУТБОЛ»нинг 71-сонида\nДемак, газетамизнинг 71-сонида нималарни ўқиш мумкин?\n- Депсиниш даврининг охирги ўйини\nМуҳтарам мухлис! Биламиз, бугун кўнглингизга ортиқча гап-сўз сиғмайди…\n- Чиқмаган жондан умид, кураш ҳали давом этади\nБугун Ўзбекистон миллий жамоаси ЖЧ-2018 учинчи саралаш босқичидан ўрин олган сўнгги учрашувни ўтказади. Жанубий кореяликларга қарши кечадиган ўйин катта эҳтимолки, гуруҳимиздан мундиалга йўл оладиган иккинчи жамоа номини аниқлаб беради. Тўғри, Теҳронда бўлиб ўтадиган Эрон - Сурия баҳси ҳам гуруҳдаги вазиятга ўзгартириш киритиши мумкин. Лекин кўпчиликнинг нигоҳи «Бунёдкор» стадионидаги ҳаёт-мамот жангига қаратилади, барибир. Сабаб шуки, Ўзбекистон ва Жанубий Корея термалари Россия мундиалига бориш учун бирдек асосий даъвогар бўлиб турибди...\n- Вазген Манасян: «Локомотив» ўз тарбияланувчиларига таянади»\nАйни пайт «Локомотив» ёшлар жамоасига таниқли мутахассис Вазген Манасян устозлик қилмоқда. Ушбу мураббий ўринбосарлар билан шуғуллана бошлаганидан буён бир қатор ёшлар асосий жамоа сафидан жой олишди. Хўш, «Локомотив» кейинги йилларда ҳам асосий таркибга ўз тарбияланувчиларини жалб этиш сиёсатини давом эттирадими?\n- Ниҳоят, 2-ўринга чиқамизми?!\nМана, ЖЧ-2018 саралаши учинчи раунди финишига ҳам етиб келдик. Бу сафарги квалификация жанглари тактик курашларга бой бўляпти. Эрон ва Япония термалари мисолида авлодлар алмашуви жараёнидан енгилгина ўтган ва юқори даражадаги рақобатга тайёр жамоаларни кўряпмиз. Дейлик, азал-азалдан ҳужуми достон форс футболининг ҳимоя тарафдан ҳам мукаммаллик сари интила бошлагани тасдиқланди. Марчелло Липпи эса Хитойда «сўнгги қўшиқни куйлашга тайёрланяпти». Нима бўлганда ҳам, вакилларимиз сўнгги одимни залворли ташлашларидан умидвормиз. Ишонамизки, ҲУР ЎЗБЕКИСТОНИМИЗ миллий термаси 10-турда ғалаба қозонади ва ниҳоят, 2-ўринга чиқади!\n- Фаолият манзили Россия\nРФПЛда тўп сурган ўзбекистонлик легионерлар ўнлиги\n- Равшан Эрматов: «Видеотакрорлар қўлланилиши тарафдориман»\nТошкент шаҳар прокуратураси меҳнат жамоасининг таклифига кўра, ФИФА рефериси Равшан Эрматов иштирокида очиқ мулоқот кўринишидаги учрашув бўлиб ўтди. Тадбир меҳмони ўзининг футболдаги босиб ўтган мураккаб йўли, эришган ютуқлари ҳақида камтарлик ва самимият билан ҳикоя қилиб берди.\n- Даврон Чориев: «Мендезнинг ўрни билиняпти…»\nФутзал бўйича Ўзбекистон миллий терма жамоаси 24-31 август кунлари Россиянинг Екатеринбург шаҳрида бир ҳафталик ўқув-машғулот йиғинини ўтказиб қайтди. Биз йиғин якунида термамиз етакчиларидан бири Даврон Чориевдан интервью олдик.\n- Бокс ва футбол\nЎзбекистон терма жамоаси ўтган ҳафта ЖЧ саралаши доирасида ўта муҳим ўйин ўтказди. Хитойга қарши кечган учрашув аҳамияти ўта юқори эди. Аммо ҳозир суҳбат мавзуси бу ҳақида эмас. Гап шундаки, Ўзбекистон миллий жамоасининг навбатдаги баҳси бошқа бир муҳим мусобақа - бокс бўйича жаҳон чемпионатига тўғри келди. Термамиз Уханда ўйинга тайёргарлик кўраётган вақтда Германиянинг Гамбург шаҳрида ташкилланган турнирда олти нафар боксчимиз ярим финалга йўл олган эди.\n- «Фурия» олдида мураккаб танлов\nДИЕГО КОСТА vs МОРАТА\n- MLS ёхуд «Атланта» тажрибаси\n«Атланта» Мерседес»да: мухлис йиғиш бобида қандай рекорд ўрнатиш мумкин?\n- Қирол исмига эга Канте\nФутбол мезонларига кўра, пакана ҳисобланган Н`Голо Канте (бўйи - 169 сантиметр) кичик жуссасига мос келадиган лақабларга эга - «тақир ер» ва «генератор». Қаранг, камтарлиги билан ажралиб турувчи бу йигит 4 йил ичида Франциянинг учинчи дивизионидан АПЛ даражасига кўтарилди ва тез орада икки карра чемпионга айланди - аввалига ўзи каби камтарин «Лестер» сафида, кейин шоҳона «Челси» билан. Эътиборлиси, у шоҳона исмга эга, болалигида саёҳатга чиқишни хуш кўрган ва ҳисобчилик ихтисоси бўйича таҳсил олган. «Челси» вакили Франциянинг L`Equipe ҳафтаномасига берган интервьюсида шу каби қизиқарли маълумотларни ҳам тақдим этди.\n- Қиёфа эволюцияси\nЛионель Месси Испания примероси 2-турида пенальтидан гол уролмади, аммо кейинчалик «дубль» қайд этиб, алоҳида кўрсаткични расмийлаштирди. Тўғрироғи, Европанинг энг кучли 5та чемпионатида 350та гол маррасига етган иккинчи футболчи бўлди. Рекордчи - Герд Мюллер ҳисобида 365та гол борлигини инобатга олсак, аргентиналик даҳочанинг жорий йил якунигача бу рейтингда 1-ўринга кўтарилиши эҳтимоли катта. Ла-лигада урилган 350та гол унинг муаллифи шарафига фотожамланма тайёрлашга арзийди, албатта. Шуни эътиборга олиб, Лео қиёфаси эволюциясини бош мавзу сифатида танладик. Ахир у турли-туман сиймога кирсада, футболда энг яхшилардан бири эканлигини исботлашдан чарчамаяпти.\n- «Хаддерсфилд» биринчиси эмас!\n-Андрей Воронин: «Боруссия» Смоловни чақирарди, агарда…»\nУкраиналик ҳужумчи Андрей Ярмоленко фаолиятини «Боруссия» Д. клубида давом эттирадиган бўлди. «СЭ» нашри мухбирлари бу трансферга алоҳида урғу бериб, мавзу юзасидан «Динамо» (Москва) ва «Байер» клублари собиқ ҳужумчиси Андрей Воронин билан суҳбатлашишди. Бунга сабаб шуки, «Боруссия» аслида россиялик Фёдор Смолов номзодини ҳам кўриб чиққанди, бироқ якунда Ворониннинг ҳамюрти билан шартнома тузишни маъқул кўрди.\n- Радамель Фалкао: «Тобора тетиклашиб боряпман»\nРадамель Фалькао етакчилигидаги Колумбия Жанубий Америка аъзоларини ўз ичига олган яхлит саралаш гуруҳи турнир жадвалида 2-ўринни эгаллаб турибди. «Эль Тигре» вақт ўтиши билан янада кучли «наъра» тортаётгандек. Сafetero ҳужумчиси Венесуэла термасига қарши ўйин арафасида FIFA.com сайтига интервью бериб, бўлажак жаҳон биринчилигида иштирок этиш ва бор маҳоратини кўрсатиш ишқида ёнаётганини яширмаганди.\n- Бўлажак қирол\n- МУХЛИС МАКТУБИ: 1000 ой кўрган мухлис\nМамадали ота Турдиалиев юртимизда анча машҳур. У кишини жамоаларимиз мураббийлари, бошлиқлари ва футболчилар бирдек яхши танишади, ҳурмат қилишади. Зеро, «Мавқий» тахаллуси билан танилган Мамадали ота фахрий ёшда бўлсада, миллий чемпионатимиз ўйинларини бевосита стадионларда кузатишга одатланган ва мудом севимли жамоалари ортидан узоқ-яқин сафарларга чиқади. Спорт ҳақида шеър ёзишни хуш кўрувчи Мамадали ота айниқса, «Бунёдкор», «Сўғдиёна», «Пахтакор», «МЮ», «Реал» клубларига бефарқ эмас ва табиийки, Ўзбекистон миллий жамоасининг ашаддий мухлисидир...